
MUQADDAMA. 


In wa‘zen ke musannif ne char sal (ya‘ni 1890 se 1894 
tak) Amritsar aur Batala men missionary ka kam kiya 
tha. Wuh bari jānfishānī aur mihnat se mubashshir kā 
kam anjam dekar mah i July 1894 men rihlat kar gaye. 
Un ki zindagi men un ke wa‘zon se sunnewālon ko 
aksar rūhānī faida aur hidäyat kasrat se pahuncha 
karti thi. Lahāza un ki yādgārī men un ke wa'zon se 
chand ‘adad is ummed se nazirin ke pesh kiye gaye 
hain, ki Khuda in nasihaton ke zari‘e se, aur bahut 
Masıhion ko un ke pak imän aur sahih chal chalan 


men taqwiyyat aur taraqqi ‘ata kare. 


FIHRIST I MAZAMIN. 

I. Amad ke dinon ke liye 
Il. Mubarak Juma‘ ke liye 
IM. ‘Id i Qiyamat ke liye 
IV. ‘Idi Su'ūd ke liye 
V, Witsande, ya‘ni ‘Id i Nuzül, ke liye 
VI. Muqaddas Yūhannā Baptisma-denewäle ke 
din ke liye M : 
VII. Mugaddas Stifanus ke din ke liye 
VIII. Hagigi dīndārī . 
IX, Qaid-khäne kā Git 
| X. Khuda i nazir 
XI. Sunahla Qa‘ida . 
XII. Sab ādmī bhai hain . 
XI, Dil ka darwáza . 
XIV. Taslīs i Aqdas 

AMAD KE DINON KE LIYE. 


Rat bahut guzar gayi aur subh nazdik hii. 
(Rümion xiii. 12.) 


RAT, ya‘ni is jahän ki zindagi, bahut guzar gayi. Subh, 
ya‘ni qiyamat, nazdık hūī. Qarib athärah sau baras hie, ki 
Paulus Rasül ne yih bat farmai, aur ab tak yih subh nahin 
ai. Kya Paulus Rastl ne yih kahkar samjha, ki itni der 
tak Masih nahin aega? Mera khayäl hai, ki Paulus Rasül 
ne yih nahin samjha. Mera khayāl hai, ki us ne yih 
ummed rakhī, ki ist pusht men, balki meri hi zindagi men, 
Khudawand Masih āegā. Beshakk ek taur par usi pusht 
men Masih aya. Jis waqt muqaddas shahr barbad hia, us 
wagt Masih Yahüdi qaum ka insaf karne ko aya. Lekin 
Paulus Rasül ne samjhä, ki qiyamat ka din nazdik aya hai. 
Kya yih ta‘ajjub ki bat hai ya nahin, ki ek shakhs ne, jis ko 
ilhäm mila, aisā galat khayāl rakha? Koi i‘tiraz kare, ki 
shayad aur baten hain jin ko Rasūl ne thik nahin samjhā. 
Lekin yih ek khäss bat hai, jis ki babat likhä hai, ki 
Khuda ne us par parda lagaya. Masih ne yih farmaya, ki 
* Tumhārā kam nahin, ki un waqton aur mausimon ko, 
jinhen Bap ne apne hi ikhtiyar men rakha hai, jano.” Aur 
dusre maqam par us ne kaha, ki “ Us din aur us ghari ki 
babat siwa Bap ke, na to firishte jo 4sman par hain, aur na 
Beta, koinahin janta.” Har ek admi yaqin jan sakta hai ki 
Masih äegä, lekin koi admi nahin kah saktā, ki kis tarikh 
paraega. Isi tarah pahle dinon men log stiraj ko is zamin 
ke bahut hi nazdik samajhte the. Wuh us ko dekhkar aur 

us ki garmī ma'lūm karke khayāl karte the, ki sūraj ek sau 
mil ke fäsile par shäyad hogā, lekin ziyada dūr nahin. Ab. 
ma‘lim hia, ki sūraj qarib ek sau lakh mil ke fásile par hai. 
Pahle logon ne us käfäsila galat to samjhä; lekin süraj ke 
maujüd hone par kuchh shakk o shubha nahin ho saktā. Is 
tarah ham nahin jänte, ki Masih kis zamäne men äegä, lekin 
us ke äne hi par shakk ki koī jagah nahin. Al-garz, Khudā 
ki marzi yih hai, ki har ek zamäne men mugaddas log apni 
hi zindagi men Masih kā ānā mumkin samjheņ. “Tum 
un ädmion ki mánind ho, jo apne khawind ki rah dekhte hon, 
ki kab wuh shädi men se āe? taki jab akar khatkhatāe, to 
jhat us ke waste darwäza khol den.” Phir Masih yih farmata 
hai, ki “Jagte raho, kyünki tumhen ma‘lim nahin, ki kis 
gharitumbara Khudawandaega.” Agar Khuda waqt batata, to 
log intizari na karte. Lekin shurü‘ se ab tak ham Masihion 
ka yihi hal hota raha hai. Har subh Masihi yih sochtä hai, 
ki shāyad āj gurüb i āftāb se peshtar Ibn i Adam apne jalal 
ke sath āegā. Har sham Masihi yih khayal karke so jata 
hai, ki shayad isi rät ko dhúm machegi, ki “ Dekho Dülhä 
ata hai; Us ke istiqbal ke waste niklo.” “Tum jägte raho; 
kyünki tum nahin jänte, ki ghar ka malik kab aega, sham ko, 
ya adhi rat ko, ya murg ke bang dete waqt, ya subh ko.” 
Beshakk ham ko us waqt ki kuchh khabar nahin mili, faqat 
yih, ki “ Jis gharī tumhen gumän na ho, Ibn i Adam āegā.” 
Jis wagt aksar log samjhenge, ki Wuh kabhi na äegä, usi 
wagt Wuh 4 maujūd hoga. “Akhiri dinon men hansi 
thatthe karnewäleäenge, jo apni burī khwähishon ke muwāfig 
chalenge aur kahenge, ki Us ke ane ka.wa‘da kahan ? kyünki 
jab se bapdade so gaye, sab kuchh, jaisä khilqat ke shurü‘ men 
tha, ab tak waisā hī hai.” In ki sunni nahin chähiye, kyünki 
tumhen malúm nahin ki kis gharı tumhärä Khudäwand 
āegā. Wuh log,bhi qábil i i'tibār nahin, jo kahte hain, ki 
fulän tärıch giyāmat kā din hogā. Khudā ne kisi ko yih 
khabar nahin di. 

Beshakk, koi bhiädmi yih bat nahin jäntä, lekin ek aur bat 
hai, jis kā kuchh shakk yāshubha nahin. Ham nahin jānte 
ki kis tärikh par Masih äegä, magar ham yaqin jante hain ki 
Wuh anewala hai. Masih ne sidhi sädi ‘ibarat se khabar di 
hai, ki “Main phir āūngā aur tumhen apne sath lüngä.” 
Yih hamärä imán hai, aur apne “aqide men yih parhte hain, 
ki “Wuh .zindon aur murdon ka insäf karne ko äegä.” 
Yih hamārā iman hai: ham sab yıh bat jante hain. Han, 
ek taur par ham sab yih bat jante haig. Agar ham ne yih 
bat nahin sikhi, to ham Masīhī nahīņ. Ektaurpar ham sab 
yih bat jante hain, lekin us ke jänne men taraqqi ho sakti 
hai. Aisi baton ko ham naye taur par jan sakte hain. 

Phir ham yih taraggī kis tarah se karen? Is ke do khāss 
tarıge hain. Pahla gaur karna hai. Hamari Kalisiya ne 
Amad ke char Itwäron ko isi maqsad se muqarrar kiya hai, 
ki imandar log Masih ke ane par gaur karen. Bahut baten 
hain, jin ko ham gaur karne ke bagair nahin jan sakte. 
Masalan, kisi mujrim ko dekho, jis ne sakht jurm kiya hai. 
Jab munsif das yá pandrah baras qaid hone ka fatwa deta 
hai, to mujrim sunkar ek taur par samajhta hai. Agar koi 
püchh le, ki Tumhäri saza kya hai? to zarúr wuh kah saktā 
hai, ki Merī itne baras ki sazā hai. Lekin pichhe jab hath- 
kariyān lagin: jab darwäza band ho gayā: aur wuh ek do 
mahine tak qaid-khäne men rahä hai, to naye taur par 
jānne lagä, ki das baras ki äsiri kyā hai. Bahut bäten 
hain, khässkar dīnī bäten, jo ādmī sunke fauran nahin samajh 
saktā ; rafta rafta wuh us ke dil par baithti hain. Ek dafa‘ 
Masīh ne apni talīm kī bābat apne shägirdon ko yih 
samjhāyā, ki “In baton ko apne kanon men rakho;” ya‘ni 
in par gaur karo. Agar ham tang darwäze se hokar us sakrī 
rah par, jo zindagi ko pahunchati hai, chalna chahte hain, 
to apni najat ki baton par gaur karna chahiye. Dil fareb 
denewali chiz hai. Hamäre dil un khayälon ko nikal dete 
hain, jo nä-pasand ma'lūm hote hain, aur ham ko kuchh bhi 

B2 


4 


khabar nahin. Bhai, yih bat samjho, ki agar tum chähte 
ho, ki Masih ki ämad ka khayäl mere dil par bagair 
bari koshish ke baithe, to jab tak tum bari koshish na 
karo, yih kabhi na baithegā. Dil äräm-talab hai, aur yih 
samajhta hai, ki agar main Masih ki amad ke khayal ko 
dakhl din, to hamesha jāgnā hogā. Lekin asl men ham 
apne khayalon par ikhtiyär rakhte hain. Jis mazmün par 
ham sochnä chahte hain, us par ham soch sakte hain. Al- 
garz, Masih ke ane par gaur karna chahiye. 

Phir dūsrā tarıga du'ā mangni hai. Rastlon ne Khuda- 
wand se kaha, ki “Hamärä imán ziyáda kar.” Ek aur 
shakhs ne us se kaha, ki “ Ai Khudawand, main iman lata 
han: Tú meri be-imäni ka chara kar.” Yih hamari halat 
ki ek thik misäl hai. Imán to hai: chunänchi, agar Iman 
na hota, to ham kis tarah du'ā kar sakte? Lekin be-imani 
ki ‘alamat bhi nazr ati hai. Pas yih du'ā hamare waste bhi 
bahut hi munäsib hai, ki “ Ai Khudawand, main iman lata 
hin: Tú meri be-imäni kā chara kar.” Imán bhi Khuda se 
miltá hai. Likha hai ki “Khuda ne har ek shakhs ko andäze 
se imán diya.” Pas hamari du‘den sunkar Wuh hamara 
imän ziyāda karegä. 

Hāsil i kalām, hamäre īmān ke barhäne ke liye yih do 
tarige hain: Pahla, Masih ke ane par gaur karnā; Dusrā, 
Khuda se du'ā mangni. 

Ākhir-i-kār is īmān kā natija kya hai? “Rat bahut 
guzar gayı, aur subh nazdīk hūī: pas ham andhere ke 
kämon ko tark karen aur raushni ke hathyär bandhen.” 

Andhere ke kām kyä hain? Jhūth bolnā, chorī karnī, 
harāmkārī karni. Yih andhere ke kamhain. “ Par tum, ai 
bhāīo, täriki men nahin ho, ki wuh din chor ki tarah tum 
pará pare. Tum sab núr ke farzand aur din ki aulád ho: 
ham rat ke nahin aur na tariki ke hain.” 

Raushni ke hathyár kya hain? Paki aur sachchai aur 
mahabbat, yih raushni ke hathyar hain. Join ko bandhta 

hai wuh Shaitän ke hanılon se mahfüzrahtä hai. Andhere ke 
kām raushnī se zāhir hote hain. * Jo koī burā kartā hai, wuh 
nūr se dushmani rakhtā hai; par jo haqq kartā hai, wuh nür 
ke päs ätä hai.” Aur dunyä kā nür hamārā Khudāwand 
Yisū‘ hai. Jo koī us par imän lātā hai, wuh gunälı men 
nahin rah saktä. 


Ab hamare bich men se ek shakhs rihlat kar gayi hai, jo 
nur ki farzand thi. Hamare waste wuh ek namúna thahri. Jo 
koi us se waqif tha, us nema‘lüm kiyä ki yıh Masih ki intizari 
kartī hai. Har roz Masīh kī khīdmat men us ne yih samajh- 
kar apnā kām kiyā, ki achehhā hogā ki wuh jab āe to mujhe 
ist kam men mashgūl päe.* 

Ab wuh is kalisiya se jo larāī men hai chalı gayī hai. 
Chähiye ki ham us ke namüne par gaur karke Khuda ke fazl 
se aisī hi achchhi larāī laren. 

Ab wuh apni mihnaton se äräm päti hai, lekin wuh bhi 
hamāre sath Masih ki intizari karti hai. 

“Main yaginan jald ata hig Amin. Han, ai Khuda- 
wand Yisū', a.” 


* In alfaz se Miss Tucker Sahib. (A.L.O.E.) ke intiqal ki taraf 
ishära hal. 


IML. 


MUBARAK Juma’ KE LIYE. 


Dekho, Khuda ka barra. 
(Yūhannā 1. 36.) 


Yiu Yūhannā baptisma-denewāle ki gawāhi hai. Yūhannā 
ne Yisū' ko chalte dekhkar kaha ki‘ Dekho, Khuda ka Barra.” 
Us ke sunnewälon ne kyäsamjhä hogā? Yih khitab (ya‘ni 
“Khuda kā Barra”) sunkar un ke dilon men kya khayal 
āyā hoga ? 

Ap yih jänte hain, ki Yahüdion men sāl ba eal ‘Id i Fasah 
yādgārī ke taur par mani jātī thi. Yih un ke han sab se 
bari ‘id samjhī jātī thi. Ap ko ma'lūm hai, ki Yisü‘ Masih 
aur us ke shagird us ‘id ki rasm par ‘amal kiya karte the. 
Mati ki Injil ke chhabiswen bab ki satrahwin ayat men aya 
hai, ki “Idi Fasah ke pahle din shägirdon ne Yisú' pas ake 
us se kaha, Tú kahän chahta hai, ki ham tere liye Fasah 
taiyär karen?” Is se päyä jata hai, ki Khudäwand Yisū‘ 
Masih ‘Id i Fasah ko mana karta tha. 

Pas ‘Idi Fasah kā tarīga kya tha? Khurüj ki kitäb ke 
gyarahwen aur bärahwen bäbon men us ke mugarrar hone 
ka bayan aya hai. Is se ma‘lim hota hai, ki zamin i Misr 
ke bädshäh ki nā-farmānī ke sabab se, Khuda kā gazab us ke 
mulk par nazil hia; aur ākhir i kar Khuda ne Misa se yin 
kaha, ki “ Main adhi rat ko nikalke Misr ke bichon bich 
jāūngā; aur zamīn 1 Misr men sare palauthe, Fir'aūn ke 
palauthe se lekar, jo takht par baitha hai, us laundi ke 
palauthe tak, jo chakki ki ot men hai, aur sare chärpäyon 
ke palauthe mar jaenge.” Khuda ki taraf se yih sakht 

sazā Misrion par to 41: magar Bani Israel, jo zamin i Misr 
men rahte the, kis tarah bach gaye? | 

Khuda ne apne logon ke liye bachne kā ek tarīga muqarrar 
kar diya. Us ne Musa ko yih hukm diya, ki “ Isräelion ki 
sārī guroh se yih bat kaho, ki Is mahine ke daswen din, har 
ek mard, apne apne bäpdädon ke gharäne ke mutābig, ek 
barra, ghar pichhe ek barra, apne liyelewe. Tumhärä barra 
be-‘aib chahiye, nar aur ek-säla ho: tum bheron se ya 
bakriyon se lijiyo: aur tum use is mahine ki chaudahwin 
tak rakh chhoriyo: aur Israelion ke firge ki sari jama'at 
sham ko use zabh kare: aur we lahü ko lewen, aur un 
gharon men, jahän we use khäenge, darwäze ke dahne aur 
bāen aur üpar ke chaukhat par chhāpā mären. Is līye ki 
main aj rät mulk 1 Misr men guzar karúnga, aur sab 
palauthe, insan ke aur haiwan ke, jo mulk 1 Misr men hain, 
mārungā: aur Misr ke sare ma‘budon par sazä kā hukm jari 
karūngā: ki main Khudawand hin. Aur wuh khūn tumhāre 
liye un gharon par, jahän jahän tum ho, nishan hoga: aur 
main wuh-lahú dekhke tum se dar guzrüngä: aur jab main 
Misr ki zamin ke rahnewälon ko märüngä, to waba tum par 
na awegi, ki tumhen halak kare. Aur yih din tumhare liye 
ek yädgär hoga: aur tum Khudäwand ke liye is din men 
yih ‘id pusht dar pusht kijiyo: aur is “1d ko abad tak 
hamesha ki rasm mugarrar kijiyo.” 

Masih ke zamäne men yih rasm jari thi. Sal ba sal 
Yahüdion ke har ek ghar men ek barra zabh hua kartā 
tha, aur us kā lahü darwäze ki chaukhat par lagaya jata tha. 
Is liye jab Yubanna Baptisma-denewále ne yun kaha, ki 
Dekho, Khuda ka barra, to sunnewälon ke dilon men zarür 
Td i fasah kā khayāl aya hogá. ‘Id i fasah ke us barre 
ki babat Khuda ne yih farmaya tha, ki “ Main us ka lahü 
dekhke tum se dar guzrūngā.” Bani Israel ke gharon men 
barre kijan palauthe ke jan ke badle mari jati thi.” Pas 
jin logon ne Yūhannā Baptismä-denewäle ki is bat ko suna, 

unhon ne yih samjhā hogā ki jis ādmī kā yün zikr hūā wuh 
Khudā ki taraf se sachchi qurbäni thahrāyā gayā. 

Ab ham un baton ko sochen, jin se Khudāwand Yisü‘ 
Masih aur ‘Id i fasah ke barre men mushäbahat pai jātī hai. 

Us barre ki babat Khuda ne yih hukm diya tha, ki “Tum- 
hara barra be-‘aib chahiye; nar aur ek-säla ho.” Phir, 
Patras ke pahle khatt ke pahle bab ki unniswin ayat men 
yih aya hai, ki hamari khalasi “ Masih ke beshqimat laht se 
hui, jo be-dag aur be-‘aib barre ki mänind hai.” 

Düsre: Yasha‘yah farmätä hai, ki Masih ki maut barre 
kī sī hogī. “Wubh jaise barra, jise zabh karne le játe, aur 


jaise bher apne balkatarnewalon ke age be-zaban hai, usi 
tarah us ne apna munh na khola.” 

Tisre : Israeli logon ne us barre kā lahū apne apne gharon 
ke darwäze par chhirkä, aur us ko dekhke wabā kā firishta 
un gharon se dar guzrā. Isī tarah yih aya hai, ki “ Yisū' kā 
chhirkā hia lahü Habil ki nisbat se bihtar baten bolta hai.” 

Chauthe: Khurüj ki kitab men yih aya hai, ki “Us ki 
haddi na tori jae’’; aur Masih ke haqq men likha hai, ki 
sipāhīon ne “ Yisü‘ ki taraf ake dekha, ki wuh mar chuka 
hai, to us ki tangen na torin ... kyünki yih baten hüin, ki 
nawishta pūrā ho, ki Us ki koi haddi tori na jāegī.” 

Akhir: Qurintion ke nam ke pahle khatt men saf likha 
hai, ki “ Hamārā Fasah ya‘ni Masih bhi hamäre liye qurban 
haa,” 

Beshakk, Yahüdion ki yih ‘id Masih ki nihayat ‘umda 
‘alamat thahri. Khuda ne use mugarrar karke logon ko 
Masih ki ta‘lim di. 

Lekin jab Khuda ne ‘Id i Fasah ko muqarrar kiya to us 
ne yih bhi farmaya, ki * Is ‘Id ko abad tak hamesha ki rasm 
mugarrar kijiyo.” Kya yih hukm maugüf hia hai? Nahin 
to. ‘Idi Fasah ki jagah hamare han ‘Asha i Rabbani hoti 
hai. Ap ko yad hoga, ki ‘Id i Fasah ke ‘ain mauqa‘ par 
Khudäwand Yisü‘ Masih ne ‘Asha i Rabbani ko mugarrar 

kiya. Kyünki jis tarah ‘Id i Fasah Yahúdion ke han hoti 
thī, usī tarah hi ‘Ashä i Rabbäni hamäre hän hoti hai. 
Main do khāss bäton kā zikr kartā hün, jin se un ki mutäba- 
gat päi jātī hai. i 

Pahle : “Id i Fasah men ek khäss bat ki yādgārī hia karti 
thi. Us roz Israeli log apni qaum ki khalasi -ko yad 
kiyä karte the. Khuda ne yih farmäyä: * Kyünki isi din 
main tumhare lashkaron ko Misr ki zamin se bahar laya 
hún, is liye tum is din ko apne zamánon men hamesha ki 
rasm ke liye yäd rakhiyo.” Aur ‘Asha i Rabbani men bhi 
Masihi log apne chhutkäre ko yad kiyä karte hain. Khudä- 
wand Yisü‘ Masih ne yin kaha, ki “Yih meri yädgäri ke 
waste kiya karo.” Jab ham us tori hui roti, aur us bahte 
hte wain ko dekhte hain, to Masih ke us badan ko jo hamāre 
waste kuchla gaya, aur us lahü ko jo hamare waste bah 
gaya, yad karte hain; aur is bat ka shukr karte hain, ki 
Yisū' Masih kā lahü ham ko sare gunähon se pak kartā hai. 
Aur chünki isi din, ya‘ni Masih ki maut ke din, Khuda 
hamare lashkaron ko Shaitan ke qabze se bahar laya tha, is 
liye ham is din ko apne zamanon men hamesha ki rasm ke 
liye yad rakhenge. 

Pahli bat yih hii: düsri yih hai, ki ‘Idi Fasah ke wagt 
Israeli us barre ka gosht khaya karte the; chunanchi yih 
hukm aya ki, “Wuh usi rat ko wuh gosht bhuna hia, 
be-kbamīrī roti ke sath, karwī tarkārī samet, khaen.” J itne 
Israeli us najat men shamil hie the, jo barre ke wasile se 
un ko pahunchi, wuh sab us barre ke gosht ke khane men 
bhi shamil hote the. Isi tarah ham sab ko yia roti is hye 
khani, aur yih wain is liye pini chahiye, ki sab Masih ki 
najat men shämil hain. Hamare Khudäwand ne yün 
farmaya tha, ki “ Main tum se sach sach kahta hin: Agar 
tum Ibn i Adam ka gosht na khao, aur us ka lahü na pio, 
to tum men zindagi nahin.” 

Ai piyäre bhaio, Khuda ke Barre ko dekho: i‘tiqad ke 

sāth pās āo ; aur apnī tasallī ke liye is pāk Rifāqat ko lo. 
Ise le aur kha, is bat ki yādgārī men, ki Masih tere ‘iwaz 
mua, aur shukr kartā hii, i‘tiqad se apne dil men use khaya 
kar. Beshakk, is liye shukr karo, ki Masih ki fath ke 
sabab se tum ko bari bari bakhshishey mil gayi hain. 
Lekin Masih ki bari musibaton par afsos bhi karo. Jaisä 
bani Israel ke liye yih hukm tha, ki us barre ke gosht ko 
karwi tarkäri samet khälen, waise hi tum gamgin khayalon 
ke säth is päk Rifägat ko lo; aur yih samajhke, ki mere 
gunah us ke dukh kā sabab thahre, yīh mazbūt irāda karo, 
ki Khudā ki madad se main Shaitān aur us kesab kämon 
ko tark karüngä, aur Khuda ki pak marzī aur hukmop ko 
baja lāūņgā, aur zindagi bhar unhin par chalūņgā. 


ji 


III. 


‘Ip I QIYAMAT KE LIYE. 


Hamäre Khudāwand Yisū' Masih ka Khuda aur Bap 
mubärak ho, jis ne ham ko apni bari rahmat se Yisú' Masih 
ke murdon men se ji uthne ke ba‘is zinda ummed ke liye 
sar 1 nau paida kiya. (1 Patras 1. 3.) 


ĀJ bari shadmani kā din hai. Sal bhar koi aisī khushi kā 
mauga‘ nahin, Aj tamām dunyä men Masīhī dil o jan se 
Khudä kä shukr kar rahe hain. Jo Patras Rasül ne is 
āyat men likhä hai, wuh äj hamärä bhi qaul hai. Beshakk ; 
hamäre Khudäwand Yisū' Masīh kā Khudä aur Bäp 
mubärak ho. Masīh kā ji uthnā Khudä kī sab se barī 
bakhshish hai. 

Pahle shāgird mushkil se is bāt par īmān lāe. Wuh un 
logon ki mänind the, jo khwäb dekhte hain. Unhon ne 
khayäl kiyä, ki yih aisī achchhi bät hai, ki hagigat men 
nahin ho sakti. Lekin jab unhon ne Masih ko dekhä, aur 
us ki subi, aur us ke sath roti khai, to shakk karne kā 
mauga‘ na raha. Unhon ne is bat ko qubül kiya, ki sach- 
much Masih ji utha hai. 

Ab ham Masih ke ji uthne ki qadr ko kuchh sochen. 
Us se kaun kaun ge khass faide ham ko milte hain P 

Pahle: Masih kā ji uthnä hamen yagīn dilata hai, ki wuh 
Khuda ka Beta hai. Romion ke nam ke khatt ke pahle bab 
ki chhauthi ayat men yih aya hai, ki “apne ji uthne hi se: 
Khuda ka Beta sabit hua.” Yih subüt kaisä ? 

Is bat par zarra soch lo. Jab Khudäwand Yisü‘ dunyá 
men äyä, to Yüsuf barhai ke ghar men parwarish päi. 

Zahir men aur ädıni jaisa tha. Tis baras ki ‘umr tak wuh 
bhi barhai kā kam kartā rahi. Lekin ba‘d men us ne bare 
bare da‘we kiye. Us ne kaha ki “Ibn i Adam (ya‘ni main) 
zamīn par gunāh mu‘af karne ka ikhtiyar rakhta hai” 
“ Peshtar us se ki [brahim paida hüä, main hin.” “Jistarah 
se Bap mujhe jāntā hai, usi tarah main Bap ko janta hin.” 
“Main aur Bap ek hain.” Jab Yahüdion ne yih kaha ki 
Yih shakhs apne tain Khuda banätä hai, to unhon ne thik 
kaha: Zarūr yih us kā da‘wa tha. Phir Yisū' ne apne 
kämon se is bat ko sabit bhi kiya. Lekin Yahüdion ke 
buzurgon ne un kamon ko na mana. Faqihon aur Farision ne 
kaha: “Ai ustad ham tujh se ek nishan dekhna chahte hain.” 
Tab us ne ek khass nishān batlāyā. Us ne unhen jawab diya, 
ki “Is zamäne ke bad aur harämkär log nishän dhündhte 
hain: par Yünus nabi ke nishän ke siwā, koi nishán unhen 
dikhäyä na jāegā: kyūnki jaisā Yunus tin rät din machhli 
ke pet men raha, waisä hi Ibn i Adam tin rät din zamīn ke 
andar rahegä.” Phir, Yühannä ki Injil men äyä hai, ki jab 
Yahudion ne us se kaha: “ Tu hamen kaun sā nisbān dikhata 
hai?” to Yisū' ne jawāb diya ki “ Is haikal ko dha do, to 
main use tin din men khara karūngā” Is ke bad yih hkha 
hai, ki * Wuh apne badan ki haikal ki bäbat kahtā thā.” 

Albatta, us ke shägird is bät ko nahin samajhte the; is 
live Masih ki maut ke ba‘d māyūs hūe. Lekin Farisi is 
khäss bat ko shagirdon se ziyäda samajhte the. Unhon ne 
kaha: “Hamen yad hai ki wuh dāgābāz apne jīte ji kahtā 
tha, ki Main tin din ke ba‘d ji uthüngä.” 

In do bäton ko yäd rakho. Pahle, Masīh kā da'wa, 
“ Main aur Bap ek hain.” Düsre, Masih ka nisbán : “ Main 
tin din ke ba‘d ji uthūngā.” 

Ab us da‘we ke sabab se Masih maslüb to hia; agar 
wuh dagábaz hota, aur us kā da‘wa jhuthä, to kya Khuda us 
ko murdon men se jilataP Kya Badshah ek bagi da‘wa 
karnewale ko ikhtiyār dega? Jo farebī admi ri‘aya ko 

bahkätä hai, kya hakim us ki madad karegā? Farision ne 
to thīk samjhā ki agar Masıh ke shägird rät ko ākar use 
churä le jaen, aur logon se kahen ki wuh murdon men se ji 
uthä hai, to yih pichhlä fareb pahle se badtar hogā. 
Lekin Farision ki mukhälafat ke bāwujūd, Masih murdon 
men se ji uthā; balki un ki mukhālafat hise Khuda ne yin 
bara faida nikal liya, ki us ke zari‘e se Masih ke ji uthne ki 
dalil khūb pakkī ho gayi. Garaz, isi bat par Imän rakhke 
ki Masih ji uthā hai, hazārhā hazar us ko Khuda ka Beta 
mante hain. Wuh ji uthne hi se Khuda ka Beta sabit hia. 

„ Düsre: Masih ke ji uthne se ham ko yagīn hai, ki hamare 
liye najät ka rasta khulā hai. Paulus Rasūl ne yib farmasa 
hai ki “Wuh jilaya gaya, taki ham rastbaz thahren.” 
Mubarak Juma‘ ke din ham ne kya dekha tha? Yih, ki 
Khudawand Yist‘ Masih hamare gunahon ke sabab mar 
gaya. Us ne hamäri saza uthai. Jo mujrim kisi gunäh ke 
ba‘is jel-khāne men ā gaya ho, wuh jab tak us ke qaid ki 
mīād puri na ho, nikalne ka nahin. Jab bahar niklega 
to ma‘lam hoga ki us ke gunäh ki sazä ho chuki. Isi tarah 
Khudāwand Yisū' Masih maut ke qaid-khane se nikal aya. 
Us ne yih kaha ki “Main mua tha, aur dekh main abad 
tak zinda hin. Amin: aur ‘alam i gaib aur maut ki kun- 
jiyän mujh pas hain.” Phir, “ Hamdu’lläh ” men yih parhä 
karte hain, “ Jab tú maut ki sakhti par galib aya, to tu ne 
Āsmān ki badshahat sare imandaron par khol di.” 

Tisre: Masih ke ji uthne se ham ko yaqin hai, ki ham 
bhi ji uthenge. “Kalam mujassam hua.” Jaise ham insán 
hain, waise hi Yisü‘ Masih insān hai. Us ki insāniyyat us 
kapre ki manind nahin, jise us ne pahinkar phir utār līyā 
ho. Wuh apni insaniyyat ko phir kabhi chhor nahin sakta. 
Wuh apne āp ko Ibn i Adam (ya'nī Insan ka Beta) kahta 
tha. Is liye, Wuh aur ham goyä ek hi qism ke bij thahre. 
Agar us bij ka ek dina ug gaya, to ummed hai ki sab dane 
ügenge. “Par ab Masih to murdon men se ji uthä hai, aur 

un men jo so gaye hain pahla phal hūā”” Masih kā jism 
qabr se ji uthä, aur hamare jism bhi isi tarah uthenge. Yih 
bari tasallı ki bat hai, ki hamärä īmān fagat khayälon par 
mauquf nahin. Abhi tak to pahla phal hi pak gaya hai. 
Yaqin hai ki Khudawand Yısü‘ Masih ji utha hai: magar 
is bat se hamen yih bhi yaqin ata hai, ki Masih men 
shāmil hoke sab jilae jāenge. Jaisā Masīhī ko ji uthne 
ki nisbat pakka yaqin hota hai, waisa kisi nā-Masīhī ko nahin 
ho saktā. Haware liye marnä aur sona ek hi bat hai. Ham 
yih kahte hain, ki “Ai maut, tera dank kahan P Ai qabr teri 
fath kahan?” Hamare han Murdon ke Dafn ki Namazfath ka 
tazkira hai. Ham “bhai kilash ko zamin ke hawāle karte hain 
is ummed i kamil aur qawwi par, ki hamesha ki zindagi ke 
liye gayāmat hogi.” Is ke ba‘d yih bhi parhä jata hai, ki 
“Ham dil se tera shukr karte hain ki is hamare bhai 
ko is kharäb dunyā ki musibaton se khalasi deni tujhe 
pasand 41.” i 

Masihi mulkon men rone pitne kī sadā kabhi suni nahin 
jātī. Agarchi wahāņ ke bahut log sachche Masihi to 
nahin, taubhi dastūr badal gayā. Jin khayālāt kā izhār 
Dafn kī Tartīb men payā jātā hai, wuh rafta rafta sab logon 
men phail gayehain. Jo kalām Khudāwand ne Näin ki bewä 
se kahā thā, wubi us ne in dinon men bahutere logon se 
kaha hai, ki ** Mat ro.” Sirf Masīh is bat ko kah saktā hai, 
kyūnki wuhī murdon ko jilā saktā hai. Pahle zamäne men, 
jab Masihion kā imán bahut sada tha, to apne un doston ko, 
jo-marne ko the, rat kā salam kaha karte the; kyūnki un 
ko yaqin tha, ki gayāmat ke subh ko ham unhen phir 
dekhenge. Ai 'azīzo,ham apne Khudāwand Khudā kā shukr 
karen. 

Kahte hain ki jis kanjūs ne barā khazāna jama‘ kiya, wuh 
aksar apne rupaye aur zewar wagaira dekha karta hai. 
Apne chandi aur sone ke dekhne aur chhüne se us ka dil 
bara khush hota hai. Apne khazäne ki qadr ko aksar 

sochā kartā hai. Us kā yih khayäl hai, ki main kaisä 
chäläk ādmī hün, jis ne itne rupayon ko jama* kiyä hai. 

Aj ham bhi apne khazāne ko dekhkar us ke ek hisse ki 
khushi karen, jis kā abhi zikr hia hai. 

Pahle: hamara Dost, hamara bara Bhai, Khuda ka Beta 
hai. Hamärä jo khäss khair-khwah hai, us ko yih kahne 
ka majaz hai, ki * Asman aur zamin ka sara ikhtiyar mujhe 
diya gaya.” “ Wuh ji uthne hī se Khuda ka Beta sabit hua.” 

Dúsre : Khuda ne us ki qurbani ko qubül farmäyä. Ibn i 
Adam ne apni jan bahutere logon ke liye fidye men di; 
aur us ke ji uthne se ham ko ma‘lim hia, ki yih kaffära 
kati hai; aur us ke marne ke sabab se ham bach gaye 
hain. “ Wuh jiläyä gaya, taki ham rästbäz thahren.” 

Tisre: Masih hamara Pahlawän hokar maut par gälib 
aya. Jis tarah Dāūd ne, Jati Jüliyat par galib hoke, apne 
bhaion ko khaläsı di, isi tarah hamäre Khudawand Yisu‘ 
Masih ne unhen chhuräyä, jo ‘umr bhar maut ke dar se 
gulāmī men giriftar ho rahe the. 

Yih hamärä khazana hai. Kya tum is par khush ho, ya 
nahin? Is ki tarf dekhkar, ham apui hoshyari aur 
‘aqlmandi ki ta‘rif nahin karte. Ham ne is ko nahin 
kamaya. Jo kuchh ham ne paya, wuh Khuda ke fazl se 
mila hai. “Har ek achchhi bakhshish aur har ek kāmil 
in‘äm üpar hi se hai, aur nüron ke Bani kitarf se utarta hai.” 

“Tum chunä hia khandan, badshahi kähinon kā firga, 
mugaddas qaum aur khäss log ho, taki tum Us ki khubian 
zähir karo jis ne tumhen tariki se apni ‘ajib raushni men 
bulāyā.” 

Us ki khübiän zāhir karnä, yih hamārā khäss kām hai 
Aj dilo jan se ham ko us kihamd karnı chāhiye. Aj ham 
kamal shukr-guzäri ke sith yih kahen, ki “ Hamare Kbudā- 
wand Yisū' Masih kā Khudā aur Bäp mubärak ho.” 


16 


IV 


‘Ip 1 Sutūb KE LIYE. 


Un chizon ki talash men raho jo üpar hain, jahan Masih 
Khuda ke dahine baithä hai. 
(Kulussion iii. 1.) 


Sv'ūb ke Din ki du'ā men ham Khuda se yih mängte hain, 
ki “ jis tarah hamärä imán hai, ki tera iklautä Beta hamārā 
Khndäwand Yisü‘ Masih äsmänon par charh gayä hai, ham 
bhi dil aur khayäl se wahän charhke barabar usī ke sath 
raben.” 

Pahle ham is mas’ale par gaur karen, ki hamärä Khudā- 
wand Yisü‘ Masīh äsmänon par charh gayā hai. Hamārā 
yih i'tigād is bāt par maugūf hai ki shägirdon ne Masīh 
kā su'ūd dekhä. Imän ki har ek bät ke liye jo jo dalilen 
darkär hain, unhin ko Khudä detā bai. Masīh kā ji uthnā 
säbit karne ke liye yih darkär na tha, ki shāgird us majare 
ko khud dekben. Jab unhon ne Masih ke marne ke ba'd yih 
dekhā kiuskä badan gabr se niklā hai, aur Masīh sach-much 
zinda hai, to dalīlen pūrī ho gain. Lekin Khudawand ke 
äsmän par charhneke ba‘d us ke dekhne ki dalīl na ho sakī, 
is liye Khudä ne shägirdon ko yih mäjara äp dekhne dīyā. 
Likhä hai, ki Khndawand Yısü‘ Masih “un ke dekhte hue, 
üpar utbāyā gayä, aur badlī ne use un ki nazron se chhipä 
liyä.” Shägirdon ne apni hiänkhon se yih bat dekhi, aur 
un ki gawähi se ham bhi us par imän lāte hain. “ Mubarak 
wuh hain, jinhon ne nahin dekha, taubhi iman lāe.” Ham 
ne nahin dekha, taubhi yih iman lae hain, ki hamara 
Khudawand Yisü‘ Masih asman par charh gaya, aur Khuda 
Bap Qadir-i-Mutlaq ke dahine hath baithä bai. 

Khudāwand Yisū' Masih us fathmand bädshäh ki mānind 
asman par charh gaya, jo bari bari laräiyon men gälib 
ake, shan o shaukat ke sath apne daru’s-saltanat men 
dakhil hota hai. Dunya men us ki zindagi bhar Shaitan ke 
sath larai rahi. Wuh Shaitan par galib aya. Is larai men 
Shaitan ek dafa‘ bhi kāmyāb na niklā. Us ne to har 
tarah se koshish ki ki main Masih ko apne ikhtiyar men 
kar dun. Aur koi admi na tha, jis ne Shaitán ki gulami 
ko qubül nahin kiya. Jo bandagi Khuda kā hagg hai, us ko 
Shaitan ne chhin liya tha; aur us ka ikhtiyar itna barh 
gaya tha, ki us kā laqab“ Jahan ke sardār” tak rakha gaya. 
Lekin jab Masih ke pas aya, to us ne shikast khai. “Is 
jahan ka sardär ata hai, aur mujh men us ki koi chiz 
nahin.” Har wagt Masih ke pas aya kiyá, bhükh ke wagt, 
jan-kani ke wagt, maut ke wagt azmaish karnewala aya. 
Is larāī men Masih ka koi madadgär na tha. “Main ne 
nigah ki, aur koi madadgar na tha: aur main ne ta‘ajjub 
kiya, ki koi sambhälnewälä na hia: so mera hi bāzū najāt 
ko apne liye laya, aur mere hi qahr ne mujhe sambhala.” 

Ab yih larai ho chuki hai, aur Masih galib hoke äsmän 
par charh gaya. Kaisi mubārakbādī us ke liye tayyar thi. 
“Khuda jalal ke Badshah ne apne iklaute Bete Yisu‘ 
Masih ko fathmandi ki bari shan o shaukat se apni āsmānī 
badshahat men baland kiya.” Jab Dāūd Khuda ke ‘ahd ka 
sandüq Yarushälem men le aya, to bari raunaq hui. Us 
wagt bahut se logon ne yih git gaya, ki “ Ai phatako, apne 
sir unche karo, aur ai abadi darwäzo ünche ho, ki jaläl ka 
Bādshāh dakhil ho. Yih jalal ka Bädshäh kaun hai? 


Khudāwand jo qawwi aur gādir hai, Khudawand jo jang men 


zorawar hai.” Phir jab Masih asman par charh gaya, to 

asmani lashkaron ne us ko mubarakbadi di. Shayad 

unhon ne wuhi chaubiswan Mazmür gaya, jo zarür Masih 

ko pasand āyā hogā; kyünki jalal ka Badshah wuhi tha, 

jis ko sare firishte, äsmän, aur us ki tamám quwwaten pukarti 
C 

hain; aur wuhī hamärä Bhāī bhi hai: aur us ke kanon men 
insin ke git khush ate hain. Beshakk wuh hamara Bhai 
hai, jis ne apni miras par qabza kiya hai. “ Wuh firishton 
se is gadr buzurgtar thahra, jis gadr us ne miras men un 
ki nisbat bihtar khitab pāyā.” Agarchi wuh nür o ma- 
habbat ke ‘alam men rahta hai, taubhi wuh apne bhaion ko 
nahin bhültä. Jane se pahle us ne yih kaha ki “ Main jātā 
hün, tāki tumhäre liye jagah tayyär karün; aur Jis häl ki 
main jātā aur tumhāre liye jagah tayyār kartā, to phir āūngā 
aur tumhen apne säth lüngä, tāki jahän main hün tum bhi 
ho. 

Merī samajh men aksar Masihi, jab apne Khudawand 
par gaur karte hain, to us ke salib par nazr karte hain. 
Aur yih bii kull durust bhi hai ki ham us ki dardnak maut 
ko gaur karen. Isi khayäl se Masih ki mahabbat hamare 
dilon men paida hoti hai. “Aur main jo hun, agar zamin 
se ūpar uthaya jain, to sab ko apne pas khench lüngä.” 
Masih ke salib kitaraf aksar dekho, lekin us ke täj ko bhī 
nabhülo. Masih ke salīb se mahabbat paidā hotīhai, Masīh 
ke tāj se khushī. Mahabbat sab se barhkar aur awwal 
darjekichiz hai. “Agar main admi ya firishton ki zabänen 
bolün aur mahabbat na rakhün, to main thanthanātā pītal 
yi jhanjhanäti jhanjh hun.” Beshakk, Rüh ka pahla phal 
jo hai, wuh mahabbat hai; lekin isi ke ba‘d jo düsrä phal 
hai, wuh khushi hai, Yih dūsrā phal Masih ke taj par 
gaur karne se ham men paida hota hai. Kyünki Masih ne 
khud yih kahä hai ki “Agar tum mujhe piyar karte, to 
tum mere is kahne se, ki Main Bap pas jata hun, khush 
hote.” Zarüris bat se hamare dilon men bari khushi ati 
hai ki hamārā piyārā Khudäwand äsmän par charh gaya 
aur Khuda ke dahine hath par baitha hai. 

Yih hamara wuh imän hai, jo khushi se pur hai, aur is 
iman ke sabab se ham par kya farz ata hai? Jis tarah 
hamārā īmān hai, ki hamārā Khudāwand Yisū' Masih 

äsmänon par charh gaya hai, usi tarah ham ko bhi dil aur 
khayal se wahan charh jana, aur us ke sath har dam rahna 
chāhiye. Ham kis tarah charh jaen? Ham to insan 
hain, pas ur bhi nahin sakte. Shäyad Dāūd ki si árzú 
hamäre dilon men ati ho, “ Kash ki kabütar ke se mere 
pankh hote! to main urkar árám pata.” Lekin dil aur 
khayāl se äsmän par charh jänä mumkin hai; kyúnki 
Masih ne yih farmäyä hai ki * Jahāņ tumhārā khazäna hai, 
wahin tumhārā dil bhi lagā rahega.” Har ek Masīhī ko 
apne ap se yih suwāl zarūr karnā chāhiye ki “ Mera khazäna 
kahan hai? Kya is jahän men hai? Mere rüpaye, meri 
zamin, mera ghar, mere rishtadar, mere dost, kya yih chizen 
mera khazána hain?” Agar ādmī kā khazāna is jahan men 
hai, to wuh sachcha Masihi nahin. Masih hamara khazana 
hai. “Tumhäre wāste jo imán läe ho, wuh gīmatī hai;” koi 
aur chiz qimati nahig. “ Tumhārī zindagi Masih ke sath 
Khuda men chhipi hii hai.” i 

Jo Angrez is mulk men rahte hain, wuh is mulk ke nahin; 
wuh apnedür ke ghar ko aksar aisā piyār karte hain, jaisä 
aur kisi jagah ko kar nahin sakte. Han, hamen jo dīnī 
kam ke waste ie hain, yih ehähiye, ki apne logon aur apne 
bap ke ghar ko bhül jaen. Lekin gair mulk men rahnewäle 
acmion ka hal aksar yih hota hai ki un ke dil pardes men 
nahin lagte. Gair mulk men badan rahta hai, dil nahin 
rahtā. Admi ke khayäl us jagah ki taraf jaya karte hain 
jahän us ke bachpan ke mubarak din guzre the. Jaisä 
sham ko ham aksar dekhte hain ki jo parind dür dtr 
bahar gaye the, ab sidhe apne ghonslon ko wapas ate hain, 
waisā fursat pakar ādmī ke khayāl, jo din bhar mukhtalif 
kämon men lage rahe the, sham ke waqt us ke piyäre ghar 
ki taraf mail hote hain. Isi tarah, agar ham sachmuch 
äsmän ki bädshähat ke farzand hain, to apne sachche ghar 
par aksar gaur karen. Fursat ke wagt jab khayäl ázad honge, 
to us jagah ki taraf jaenge jo sab se piyārī hai. Jis 

tarah hamārā īmān hai ki hamārā Khudäwand Yisü‘ 
Masih äsmänon par charh gayā hai, usi tarah ham bhī dil 
aur khayäl se wahän charh jäen, aur usi ke säth baräbar 
rahen. Ab to ham jilä watan hain: ab apni ankhon se us 
mubärak bädshähat ko dekh nahin sakte. Lekin dil aur 
khayāl se ham wahän gaye hüe hain. “ Hamārī mamlukat 
äsmän par hai, jahän se najät bakhshnewäle Khudäwand 
Yisü‘ Masih ki rah takte hain, ki wuh apni qudrat ki tāsīr 
ke mutäbig, jis se sab ko apne täbi‘ kar saktä hai, hamäre 
khākī badan ko badalke apne jalālī jism kimänind banāegā.” 

Yih hamārā īmān hai, ki hamārā khākī badan us ke 
jalālī jism ki mänind ban jāegā. Ham jo is wagt dil aur 
khayāl se āsmānon par charh jāte hain, us wagt Masīh ki 
tarah khud walän charh jacnge. “Ham men se jo jite 
chhütenge badlion par nägäh uth jäenge, täkı hawä men 
Khudawand se mulāgāt karen; so ham Khudawand ke sath 
hamesha rahenge.” 

“ Pas tum in baton se äpas men ek düsre ko tasalli do.” 

Ve 


WITSANDE, YA'NI ‘Ip 1 NuzUL KE LIVE. 


Main tumheg sach kahtā hún ki tumhäre liye merä jänä hi 
faida hai. 
(Yūhannā xvi. 7.) 

Axsır hamārī yih ärzü hoti hai ki kāsh ki main Masih ke 
zamane men zinda hota. Jo shagird Masih ke sath rahe, 
jinhon ne us ka jalāl dekhä, un ko ham kaisā mubarak 
jānte hain. Ham yih samajhte hain ki agar main roz roz 
Masīh ko dekh saktā, agar us ki nasihat ko sun saktä, to 
mujhe barā hi fāida hota. Jis wagt sipähi apne sardär ko 
dekhtä hai, usi waqt us ke dil men josh paidä hota hai. 
Ham bhichähte hain ki apne Sardär kī shakl ko dekhen, aur 
us ki äwäz sunen, aur hamen ma‘lüm hota hai ki is nazzare 
se hamäri larai men bari madad milti. 

Pas Masih ki yih bat sunke ham hairan hote hain. Us ne 
kya kaha? Yih, ki “Main tumhen sach kahtā hin ki tumhare 
liye mera jana hi faida hai.” Yih kis tarah ho sakta hai? 
Wuh hamara piyārā Sardar hai. Us ki gaibat men us ka 
kaun sā sipāhī kkush rah saktä hai? Beshakk us kā jana, 
to zarūrī tha. Khuda ki marzi yih thi, ki yih meri dahini 
taraf baithe. Lekin us kā jana hamare liye kis tarah faida- 
mand hai? 

Ham jo sab baton se ziyäda yih chähte hain ki Masih ko 
dekhen, aksar aise khayäl kiyā karte hain. Hamen wah 
kalām ‘ajib ma‘lim hota hai jo Masih ne farmaya ki 
“Tumhäre liye mera jana hī faida hai.” 

Is hairäui kā bas yih hai, ki jo Masih ki jagah men aya 

hai, ham us ki gadr nahin jänte. Krismas De, jo hamäre 
Khudäwand ke dunyä men äne ki yādgārī kā din hai, ham 
men barä din samjhä jätä hai. Istar De bhi, jis men Wuh 
maut par galib aya, ek bari 'īd hai. Aurāj kā din bhī un ke 
barābar bará din hai. Witsande, jis men Rūhu'l Quds kali- 
siya par utrā thā, aisī hī khushī kā din hai. Beshakk, kalī- 
siya kā fakhr is bat par hai, ki Rūhul Quds us men rahtā 
hai. Dunyä is bit ko nahin pahchänti. Wuh Rühu’l Quds 
ko dekh bhi nahin saktī. Jis qadr ham dunyawi hain, usī 
qadr ham bhi Rühu’] Quds ko nahin pahchante. Masih, jo 
Rúbwl Quds ki qadr khüb jäntä hai, yih farmätä hai la 
* Tumhāre liye mera jana hī fāidā hai: kyünkiagar main na 
jāūn, to Tasalli-denewälä tumhäre pās na äega.” * Azizo, 
Masih mubālaga nahin kartā. Achchhä hogá ki ham is bat 
par kuchh gaur karen ki Rühu’] Quds kya kam kar saktā 
hai jo Masih nahin kar sakā. Ruhu’l Quds ham ko kyā 
fāidā pahunchä saktā hai jo Masih pahuncha na saka. 
Ham is bhed ke samajhne ke liye us ki madad mängen. 
Filippion ke nām ke khatt men likhä hai, ki Khuda ke 
Bete ne ädmi ki sürat men zähir hoke apne ap ko past 
kiya. Jis wagt Khuda mujassam hūā, us ne apne ap ko 
muhdūd kiyā. Yih Masih ki insaniyyat ke barkhiläf hai, ki 
har jagah men maujüd ho. Jis wagt dunyä men raha, us ke 
shägird thore sehoke us ke nazdik rahte the. i ismäni hälat 
men hokar wuh achchha Chaupan apni har ek bher ki 
hifäzat to kar saktā tha: magar ab ki wuh sari dunyä men 
un ko bhejne lagā, us ko ma‘lüm hai, ki jismani halat men 
rahkar main har ek ki hifazat nahin kar saktā. Har mulk 
men, har shahr men, har waqt main hāzir nahin ho saktā. 
‘Han, wuh mahz insän hoke házir nahip ho saktā tha, lekin 
apni Rüh bhej saktā tha. Rūhw'l Quds gair mahdüd hai. 
Wuh har ādmī ke pas ata hai. Khudāwand ko yih ma‘lüm 
thä ki mere shāgird kamzor hain; un men koī bhi akelā 
hoke gāim nahīņ rah saktā: pas har ek ko khāss Tasallī- 

denewālā chāhiye. Is liye us ne kahä, ki “ Tumhäre liye 
mera jana faida hai, kyúnki agar main na jäün, to Tasallī 
denewälä tum päs na āegā.” 

Dūsrī bät yih hai, ki Khudāwand Yisü‘ Masīh mujassam 
hoke insan ke dilon ke andar na ā saka. Bahar se us 
ne insänon par täsir ki. Shägird us ki mahabbat men bhar 
to gaye; lekin Wuh khud dil ke andar na ā sakā. Yih 
bat bhī us ki insäniyyat ke barkhiläf hot. Lekin Rühu’l 
Quds ki bābat wuh yih farmätä hai ki “ Wuh tumhäre säth 
rahtā hai, aur tum men hogā.” Tum men hogā. Yih kai-i 
tasalli kī bät hai! Jab Masih is jahän men rahā, to apne 
shagirdon ke sith hirahä. Wuh har wagt us ko mil sakte 
the, aur apna har ek shakk shubha us ko pesh kar sakte the. 
Jis qadr bhai bhai ke pas hi rah sakta hai, usi qadr Masih 
apne shagirdon ke pas rahta tha. Lekin us rasül ke liye 
bhi, jo us ke sine par jhukä, Masih ka jana faida tha. 
Rühu’l Quds jo aya, to ziyäda nazdik aya. Wuh tum men 
hogā. 

Beshakk, ham us Rüh ki tāsīr shāgirdon men sāf ma'lūm 
karte hain. Rühu’l Quds ke ane se pahle wuh nädän, aur 
nabion ki sārī bāton ke mānne men sust-mizäj rahe. Wuh 
kam-i‘tiqad aur shakk lānewāle thahre. Rúhwl Quds ke 
ane ke ba‘d wuh aise diler ho gaye, ki un hī logon ke sāmne 
kharā hoke, jinhon ne Masih ko salib dilwaya tha, wah yih 
kah sake ki “ Tum ne us Quddüs aur Rästkär ka inkar kiya, 
aur chaha ki ek khüni tumbare liye chhora jae; par zindagi 
ke Malik ko qatl kiya.” Yih Rühwl Quds ke ane ki täsir 
thi. Pahle Masih apne shägird Patras ko girne se bacha 
nasaka. Albatta, jo kar saka, wuh to us nekiyā. Pahle us 
ne sāf batā diyā ki “ Āj, is hī rāt ko, murg ke do bär bāng 
dene ke āge, tü tin bār merä inkār karegā.” Phir us ne 
Patras ko yin hoshyar karná chata, ki “ Jagte raho aur du‘a 
mango, tā aisā na ho ki tum imtihan men paro.” Bäwujüd 
is ke Patras ne gunäh kiya. Kya ham yih nahin samajh 

sakte, ki Patras ke liye Masīh kā jana aur Rūhu'l Gads kā 
ana mufid thā? 

Do bäten hain, jin se yih päyä jata hai, ki Rūhu'l Quds wuh 
barakaten pahuncha sakta hai, jo Khudawand Yist‘ Masih 
zamin par hoke khud pabuncha na saka. 

(1) Rühu’l Quds har wagt aur har jagah hazir hai. 
(2) Wuh insān hi men dakhil ho sakta hai. 

Phir us ka kya khass kam hai? 

Pahle yih, ki “Wuh akar dunya ko gunah, aur rasti 
aur ‘adalat ke bare men qusürwär thahraega.” Khudäwand 
Yisú' Masih ne logon ko bahut nasihat di. Wuh gunah- 
garon ko tauba ke liye bulāne to aya, magar bahut se logon 
ne tauba nahin kiya. Us ne khud kaha ki “Ham ne tum- 
hare liye bansli bajai, aur tum na nache; aur ham ne tumhäre 
liye mätam kiya, par tum na roe.” Han, ba‘z ne tauba to 
ki; mas’alan Shama'ūn Patras ne kaha ki “Ai Khudawand, 
mere pas se ja; ki main gunähgär han.” Lekin yih bahut 
thore shakhs the. Jis din Rühu’l Quds aya, to kya wägi‘ | 
hua? Rasūl Rūhu'l Quds men bhar gaye, aur Patras ne 
logon se wa‘z kaha. Us ki bat sunkar un ke dil chhid gaye, 
aur Patras aur baqi Rasúlon se kahne lage, ki “Ai bhaio, 
ham kya karen?” Yih kya hī ‘umda bat kahi: Ai bhāīo, ham 
kya karen?” In lafzon se säf ma'lūm hia ki Rühu’l Quds 
ne dunyä men apna kam karna shurü‘ kiya. Wuh äkar 
dunyā ko gunah ke bare men qusürwär thahrane lagā. Yih 
sab se mushkil kam hai. Rūhu'l Quds ke siwā aur koi yih 
kim nahin kar sakta. Admi magrür hain. Wuh apne 
tain gunahgar samajhnä nahin chahte. Admi andhe hain: 
gunah ke sabab se wuh dekh bhi nabin sakte ki ham gunah- 
gar hain. Khuda ke kalam men aya hai ki gunähon ke 
sabab insän murda hai. Kaun murde ko jılä sakta hai? 
Koi nahin siwa Khudäke. Agarchi ham ‘umr bhar manädi 
karen, magar jab tek Khuda Rthu’l Quds sunnewäle ke dil 
men kim na kare, ham be-fāida manādī kareņge. Ham 

murdon ko zinda nahin kar sakte. Chähiye ki Rasülon 
kī tarah du'ā men musta‘idd rahen, taki ham bhi Rūhvwl 
Quds men bhar jäen. Phir jab Masih ki gawähi denge, to 
logon ke dilon par tásir hogī. Wuh Rühu’l Quds jo hamäre 
wasile se kam karegä, un ko gunäh aur rästi aur ‘adalat ke 
bare men qusürwär thahräegä. 

Phir Rūhu'l Quds ka ek aur kim hai, jo us keek khāss nām 
se ma‘lum hota hai, ya‘ni tasalli deni. Wuh Tasalli-dene- 
wala hai. Pahle wuh ham ko gunäh ke bare men qusürwär 
thahrata hai, aur us ke sabab se dil men gunah ki babat 
bahut ranj paidä hota hai. Pichhe wuh tasalli deta hai, 
aur Masih ki chizon men se päke hamen dikhätä hai. Jab 
ham nä-ummedi ki halat men phans gaye hain, to wuh 
hamārī madad kartā hai; “kyúnki jaisá chahiye ham nahin 
jante ki kya du‘a mangen; magar wuh Rüh aisi ähen bbarke, 

Yih Rühwl Quds ka kam hai, aur wuh har waqt us ko 
anjam deta rahtā hai. Chähiye ki aj ham dil o jan se Khuda 
kā shukr karen, jis ne hamari madad ke liye apni Rūh vázal 
ki hai. 


Ne 


Mugappas YŪHANNĀ BAPTISMA-DENEWĀLE 
KE DIN KE LIYE. 


Un dinon men Yühannä baptisma-denewälä Yahūdiya 
ke bayābān men zähir hoke manādī karne laga ki Tauba 
karo, kyünki äsmän ki bädshähat nazdik hai. 

(Mati ii. 1, 2.) 
YŪHANNĀ baptisma-denewäle ki yalgari ke din us admi 
aur us ke kim par gaur karná munasib hai. 

Yūhannā baptisma denewäle se ek nayā zamäna shurü‘ 
hüä, kyünki is se pahle chär sau baras ke ‘arse men na koi 
nabi āyā thä, na kisi shakhs par Khudā kā khāss ilham 
nazil hia tha. Pas Yahūdī qaum ki hashmat bbi jātī rabi 
thi, kyunki Israel ki hashmat nabion par maugūfthī. Unke 
wasile se yih zahir hota tha, ki Bani Israel Khuda ki khäss 
gaum hai, aur Khuda un kā sachcha Badshah hai. Nabi 
Khuda ke elchi the, jo Us ki marzi sabhon ko, khwah bäd- 
shah, khwäh 'āmm logon ko batäte the. Natán, Eliyäh, 
Yasha‘yäh apne apne bädshähon se nabin darte the, balki 
un ko Khudä ke gazab ki khabar baräbar dete rahe. 

Ab chär sau baras guzar chuke the ki ambiyā sirf logon 
ki yād hi men rahe. Sachche Israeli bare ishtiyāg se un dinon 
ko yad rakhte the jin men Khuda kā kalam nabion ki zabani 
sunaya jata tha, aur us zamäne ko phir dekhnä chähte the. 

Us wagt bayaban men wuh äwäz sunāī di, jo sab se bare 
paigambar ki awaz thi. “Un dinon men Yūhannā 
baptisma-denewälä Yahúdiya ke bayābān men zāhir hoke 
manādī karne lagā.” 

Ham do bäton par gaur karen: 

(1) Pahle, us paigambar par; 
(2) Düsre, us ke käm par. 

(1) Dekhne men Yūhannā baptisma denewälä ek 'ajīb 
qism kā ādmī tha. Us ka chälchalan Eliyāh nabī kā sā tha. 
Admion se dūr, bayābān men rahtā thā. Us ke rozmarrekī 
khurāk tiddi aur jangalī shahd thi. Us kī poshāk ant ke bälon 
ki thī, aur wuh chamre kā patkā apni kamar men bāndhe 
rahta tha. Jo Nazir hone ki mannat Samsün ne mani thi, 
wuhi Yūhannā ne bhi mani. Us ne apne sir ke balon ko 
barhne diya. Zahir men wuh ‘ajib qism ka admi tha, aur 
batin men wuh aur bhi ‘ajib tha; khusüsan is liye ki bara. 
bahadur tha. Har ek admi bahaduri ki ta‘rif karta hai. 
Jab ham kisi tawärikh men sipahion ki mardānagī ka bayan 
parhte hain, to dil men josh ata hai. Har ek qaum apne 
apne sher-mard admion ‘ke kamon ki yādgārī karti hai. 
Lekin ek tarah ki bahaduri hai jo laräi ki bahaduri se bhi 
barhkarhai. Jänwar bhidileri se lar sakte hain. Beshakk 
talwar aur bandūg haulnak chizen hain, lekin bahut ādmī 
in chizon se nahin darte, balki laräi men bahut khush hote 
hain. Magar jo apne bhaion ki dushmānī aur higārat se 
nahin darte, wuh bahut hi thore hain. Bahut se ädmi apne 
ap ko logon ke thatthe se bachäne ke liye aksar gunah karte 
hain. Admi ki zaban talwar se ziyada haulnak chiz hai. 

Yūhannā baptisma denewala kisi se nahin dara. Wuh 
apne dushmanon se na dara, balki, is se bhi mushkil kam 
karke, apne doston se na dara. Wuh ek sarkanda na tha, 
jo hawä se hilta hai. Jab us ka nam mashhür lua, aur 
bahut ādmī us se ta‘lim pane ke liye us ke pas gaye, to us ne 
un ki khushamad nahin ki. Har qism ke admion ne us se 
aisi aisı bäten sunin jin se wuh aksar ranjida khatir hote 
the. Us ne mahsül lenewälon se kaha ki “ Tumhare liye jo 
mugarrar hai, us se ziyäda na lo.” Sipahion se kaha ki “Na 
kisi par zulm karo, na tuhmat lagäo, aur apne rozine par 
razi raho.” Farision ko, jo ‘amm logon ke nazdik bahut 
dindär shakhs the, us ne yih kaha ki “Ai sanpon ki nasl, 
tumhen kis ne batäyä, ki ānewāle gazab se bhago. Pas tauba 

ke lāig phal lao.” Is tarah se Yūhannā ne apna paigam 
diyā. Us ne yih khayäl nahin kiyä ki in sakht bäton ke 
kahne se mere haqq men kya natīja niklegā. Us ne Khuda 
ki marzī samajh li, aur us ko zahir bhi kiya. Jab dekha ki 
Herodes gunah men para hia hai, usi wagt bādshāh ko sam- 
jhaya. Herodiyäs ne thik pahchänä ki jab tak ki yih ādmī 
na maregä, wuh mere gunah ke bare men chup na rahega. 
Is liye Yūhannā haqq ki khatir shahid ho gaya. Us ke 
ahwäl se yih ma‘lim hota hai ki wuh kisi admi se na dara. 
Us ke haqq men hamäre Khudäwand ne yih farmäyä ki 
* Un men se jo ‘auraton se paidä hüehain Yūhannā baptisma 
denewäle se koi barā nahin.” Beshakk wuh barā bahādur 
tha. Munäsib hai ki jo du‘a us ke din ke liye muqarrar hai 
ham us ko mangen, ki “ Khudaya yih kar,ki ham us ki manind 
hamesha sach bola karen, aur dilerī ke sath gunah ko mana‘ 
karen, aur sabr karke haqq ke waste dukh sahen.” 

(2) Düsri bat yıh hai, ki ham us ke kam par gaur karen. 
Us ka kam yih tha, ki Khudawand ki rah ko durust kare, 
aur us ke räston ko sidha banā le. Jis waqt koi badshah 
apne mulk men safar karta hai, to ek hoshyar naukar apne 
age bhejtä hai, ki räston ko durust kare. Isi tarah se, jis 
waqt Khuda ka Beta anewala tha, Us ne apna sab se bara 
paigambar bhej diya. Tayyäri karni us ka kam tha. 
Use apne Badshah ke liye dunyä ka rasta nahin, balki 
admion ke dilon ka ek rasta durust karna para. Kam 
to bahut hi mushkil tha; is liye Khudä ne ek bara 
bahädur us ke karne ke liye chun lyā. Paharon men 
sarak banana bahut mushkil kam hai. Aksar aisi sarak 
men charhāī uträi bahut hoti hai. Is ädmi ka kam 
yih tha, ki goya pahari jagah men ek sidhä aur hamwär 
rasta bana le. “Har ek garhā bharā jaega, aur sab pahär 
aur tile niche kiye jaenge: aur terhi jagahen sidhi, aur 
bihar rahen barabar banengi.” Pahär aur tile magrür 
ädmion ki misäl hain. Un ko nicha kar dena chahiye. Un 

ko yıh sīkhānā zarūr hai ki ādmī, kyā Yahūdī kyā Yünänı, 
sab ke sab gunāh ke tale dabe hūe hain. 

Phir wuh garhe kaun se hain jin ko bharnā chāhiye? Yih 
wuh hain jin men kuchh himmat nahin, jo ummed ko chhor 
baithe hain. Farision ne yih sikbaya ki “amm log, jo shari‘at 
se wägif nahin, la'natī hain. Wuh bhārī bojhon ko, jin ka 
uthaua mushkil tha, bandhkar logon ke kandhon par rakhte 
the. Un ki ta‘lim se ‘amm log na-ummed ho jate the, kyünki 
unhon ne khayal kiya ki ham kis tarah se madrason men 
shari‘at se waqif ho jaen? Ham kis tarah se in tamam ras- 
mon koada karen? Hamare liye yih na-mumkin hai. Khuda 
ki bakhshishen hamāre liye nahin hain. Aise logon ko himmat 
dilani pari. Yih zarür tha ki wuh samjhen, ki Khuda hamara 
bhi fikr karta hai, aur aisa koi insan nahin jis ka Khuda fikr 
nahin kartā. Likhähai kijab Hizgīel par Khudawand kā jalal 
zāhir hia, to wuh aundhe münh gir para, aur Khuda ne us se 
kaha, ki “ Ai adamzad, apne panwon par khara ho, ki main 
tujh se kuchh kahúnga.” Agar ādmī üpar nazr na kare, to 
Khudä us se kyünkar hamkaläm ho saktä hai? Jin logon ko 
Shaitännenä-ummedikita‘lim di hai, ki bum bi lkull nikamme 
ho, un ko Khuda ki ta‘lim deni chahiye, ki “ Khuda ne jahan 
ko aisa piyar kiya hai, ki Us ne apna iklauta Beta bakhsha, 
taki jo koi (khwah garib, khwah daulatmand) Us par iman 
lae, halāk na ho, balki hamesha ki zindagi pie.” 

Phir terhi jagahen, jin men sidha rasta banana para, un 
se jhüthe aur riyakar admi murad hain. Un ko yihsikhana 
chähiye, ki “Tum dagä na khao: Khuda thatthon men 
nahin uraya jata: kyünki admi jo kuchh botä hai, so hi 
katega.” 

Yih Yūhannā baptisma denewāle ka kam tha, aur wuh 
is kam ke lāig tha. Zahir hai ki us ne apne zamäne men 
logon ke dilon par bahut.tāsīr ki. In dinon men bhi ham 
ko aisā hī kam karna chahiye. Khuda ki saltanat ab bhi 
nazdik hai. Us Balshah ke ane ke waste rasta tayyār 

karna ham par farz hai. Is kim ke liye hamen waisi hi 
jur’at aur safgoi chahiye, jaisi Yuhanna baptisma-denewale 
ki thi. 

Yūhannā baptisma denewále par sochne ke ba‘d, jab ham 
apne Khudāwand Yisü‘ par gaur karte hain, to sat saf Is ki 
‘izzat aur martaba ma'lūm kar sakte hain; kyünki jo 
buzurgi Yūhannā men pai jati thi, is se barhkar insän ki 
buzurgi ho nahīņ sakti. Lekin jab ham Yisü‘ Masīh se us 
kä mugäbala karte hain, to wuh sirf ek äwäz hi thahrtä hai; 
aur wuh khud kahtä hai ki “Main Us kī jüti kā tasma 
kholne ke lāig nahin.” Jab us ne apne.Häkim ke kam ko 
anjam diya, ya‘ni raste ko durust kar diya, to us ka sara 
kim khatm ho gaya. Us ne khud farmäyä ki “ Zarūr hai ki 
Wuh barhe, par main ghatún.” Isi liye us ne dida o danista 
apne shägirdon ko Masih ki taraf bhej diya. Hagqiqat men 
us kā matlab yih tha, ki Dekho, yih tumhara Āgā hai, Wuh 
tumhare waste aisā kam kar saktä hai jo main nahin kar 
sakta. Wuh Rühu’l Quds se baptisma de sakta hai. Muin 
sirf rahnumäi ke liye ek nishän hin, jo tum par zāhir kartā 
hai ki is tarah se tum apne sachche Bādshāh ko pahchänoge. 
Jab ham kisi ‘imärat ki taswir ko utärnä chahte hain, to 
aksar us ki balandī dikhāne ke liye, us ‘imarat kesämne ek 
admi ko kharä karke, us ki bhi strat us taswir men shamil 
karte hain; kyünkı kägaz ki taswir se ‘imarat ki aslī balandi 
zähir nahin hoti; lekin jab ham us taswir men ädmi ke 
qadd kā khayāl karen, to thik daryäft kar sakte hain, ki is 
‘imarat ki aslī balandi kya hogī. Is tarah se, jab Khuda ne 
hamäre Khudāwand Yisū' Masih ki taswir khinchwai, to us 
ke sath hi Yūhannā baptisma denewale ki taswir bhi 
utarwäi, taki in donon taswiron ka mugäbala karke, ham 
Masih ki buzurgi ko samajh len. Ham Ythanna ka qadd 
jante hain, ki un men se jo‘auraton se parda hte the Yūhannā 
baptisma-denewäle se koi bara nahin. Lekin us ne khud 
kaha ki main Us ki jūtī kā tasma kholne ke laiq nahin. 


öl 


VII. 


MUQADDAS STIFANUS KE DIN KE LIYE. 


Unhon ne Stifanus par D, ao kiya. 
(A‘mal vil. 59. 


KıL* ham ne wuh git parha aur gaya, jise firishton ne 
Yisü‘ Masih ke paidā hone ke wagt gaya tha. Us git ke 
akhiri alfáz yib hain, ki “ zamin par salāmatī”” Zamin par 
salamati! Yih kya hī ‘ajib bat hai!. Aisa ma‘lim hota hai, 
ki Masih ki zindagi bhar dushmanon ke sath larāī hoti rahi. 
Paidaish ke waqt Herodes ne usi se dushmani karke Bait- 
laham ke bachchon aur shir-khwäron ko gatlkarwāyā. Phir 
Shama'ūn ne Masih ko haikal men dekhkar us ki mā par 
yih peshīngcī ki, ki “ Talwar teri jan ke andar bhi guzar 
jaegi.” Pahle se akhir tak us ke bahut se dushman hote 
the. Us ki maut bhi salamati ki maut na thi. Wuh 
admion ke hathon se jabran mara gaya. 'Ilāwa is ke us ke 
shagird bhi salamati se na rahe. Rasulon ke A‘mal ki kitab 
aman chain ki kahani nahin hai Us ke har ek bab men 
Masih ki ta‘lim ke dushmanon ka zikr hai. Harek zamane 
men Masihi kalisiya ke barkhilaf sakht larāī hoti ai. Aur 
Masih ne khud yih farmaya, ki “Yih mat samjho, ki main 
zamin par sulh karwane aya; sulh karwane nahin, balki 
talwar chalane ko aya hun.” 

Beshakk Masih is liye dunya men aja ki apne logon ko 
salamati bakhshe, lekin is se pahle salamati ke dushmanon 
ko mārnā zarür thā. Masih Shaitän kā mugābala karke 


* Yih Muqaddas Sti’anus ke din (ya'ni 26 Dasambar) kā wa‘z hai; aur 
vuh ‘Id i Wiladat ke ba'd kā din hota hai. 

gālib aya. Aur us ne kis taur par larai ki? Wah salīb par 
khenchā gayā. Wuh maut ke wasīle se gālib āyā. Isi tarah 
us ke shägird bhi gālib āe. Aj muqaddas Stifanus keshahid 
hone ki yādgārī hoti hai. Us ki maut barī fathmandi ki si 
maut thi. Us ne marte waqt apne gätilon ke liye yih du‘a 
mangi, ki “ Ai Khudäwand, yih gunäh un ke hisab men mat 
rakh.” Koi sakht kalima us ke munh se na niklä Us ke 
dil men dushmani bi’l-kull na thi. Zahiri taur par us ka 
mārā jana Sbaitán ki fath malúm hua: haqiqat men 
Stifanus gälib aya. Kalisiya ke qadim zamäne ka yih qaul 
hota tha, ki “ Shahidon ka khün Kalisiya ka bij hai.” Phir 
Zabür ki kitäb men yih aya hai, ki “ Khudäwand ki nigah 
men us ke mugaddas logon kā marna giran qadr hai.” 
Khuda ke fazl se Stifanus ka sab se bara dushman yani 
Saulus rujū' läyä. Stifanus mar to gayä, lekin us ki jagah 
par Saulus ne käm kiyä. Jo khäss khäss bāter Stitunus ne 
apne wa‘z men bayän kin, unhi ko Saulus ne bad men 
ziyäda zor ke sath pesh kiya. Pahle dinon se kalisiya ka 
khayäl yihi rahi hai, ki “Agar Stifanus na du'ā māngtā, 
to Kalisiya ko Paulus na milta.” Stifanus ki maut se 
Masīhīon ko bara faida mila. Samsün kā yih zikr aya hai, 


ki “ Wuh log jinhen us ne apne marte dam mara, un se 


jinhen us ne jite ji qatl kiya tha, kahin ziyada the.” Stifanus 
ke haqq men yih bhi sach hai, ki Jo kam us ne apne marte 
dam kiya, wuh us kam se barā niklā jo us ne apni zindagi 
men kiya tha. Likhä hai, ki “Stifanus iman aur quwwat se 
ma'mūr hoke, bare bare mu‘jize aur nishanian logon ke bich 
zähir kartā raha.” Aur yib, ki “Us ke dushman us danai aur 
us Rüh ka, jis se wuh kaläm karta tha, sämnä na kar sake.” 
Apni dänäi se aur manädi karne se Stifanus ne bahut se 
Yahüdion ko imän ki taraf rujü‘ to karā diya, magar apni 
maut aur apne gätilon ke mu‘af karne se us ne dushmanon 
ke dilon par bahut ziyada asr dala. 

Is bat se ham kya sikhte hain? Yih ki Masih ka kalam 

kyä hi sach hai, ki “ Mubarak ho tum, jab mere wäste log 
tumhen la'n ta‘n karen, aur satáen, aur har tarah ki buri 
bäten jhüth se tumbáre haqq men kahen. Khush ho aur 
khushikaro; kyünki äsmän par tumhäre liye barā badlä hai.” 

Stifanus Rūhu'l Quds se ma‘mir tha: is liye wuh apne 
Khudäwand ki tarab, apne dushmanon ki mu'āfī ki du‘a 
mang sakä, aur marte dam un par gälib aya. Hamen bhi 
isi tarah galib 4na chahiye. Ham ko dushmanon ke sath kina 
rakhne se kya faida mil sakta hai? Yih Masih kā gāida 
nahin hai, balki yih hai, ki “ Agar tera dushman bhükhä ho, 
to use khila: agar piyäsä ho, to use pani de; kyünki yih 
karke us ke sir par ag ke angaron kā dher lagäwegä.” 

* Badi ke maglub na ho, balki badi par neki se galib ao.” 
Yih ham par farz hai, kyúnki ham isi ke liye bulāe gaye 
hain. Hamen badī par neki se galib ana chahiye. Insän 
ki sakhti Shaitan ki si nahin hoti. Stifanus ki neki se 
Saulus, jo sab se sakht mukhalif tha, narm ho gaya. Pas 
“tum bhi niyat nek rakho, taki we jo tumhen badkär jänke 
tum ko burā kahte aur tumhari Masihi achchhi chal par 
la‘n ta‘n karte hain, sharminda hon.” 

VILO 


HAQIQI DĪNDĀRĪ. 


Wah dīndārī jo Khuda aur Bap ke age pak aur be-‘aib hai, 
so yihi hai, ki yatimon aur bewon ki musibat ke wagt un ki 
khabargīrī karni, aur äp ko dunya se be-däg bachäe rakhna. 


(Ya*gūb i. 27.) 


Banut zamänon men ädmion ne yıh khayäl kiya hai, ki ba- 
wujüd sharır hone ke ham Khudä ki wuh parastish kar sakte 
hain jo us kegäbili manzūrī hai, aur agarchi ham us ke aur 
hukmon ko na mänen, taubhī hamäri namāz aur roza aur 
khairät us ko pasand ātī hongi. Yih fagat Hindüon aur 
Musalmänon hi kā khayal nahin; kabhi kabhi nādān 
Masihion men bhi yih ‘amm kbayal hia hai. Mas'alan yih 
zikr aya hai, ki Italı ke mulk men däkuon ki ek guroh ne jo 
roz roz lüt mär kiyä kartā thā, kisi khädim i din ko apne 
pas rakha, jo un se rūpaye lekar namäz parhāyā kartā tha. 
Phir Louis Gyärahwen, Frans ke bādshāh kā zikr hat, ki wuh 
bari sharārat aur zulm aur fareb kiya kartā tha, lekin dīnī 
baton kā bhi bahut lihaz kartā tha. Khass waqton par 
wuh namäz parhä karta tha, aur ek tarah se dindar ädmi 
tha. Roma ke bare Usquf, ya‘ni Pop, ne us ko “sab se 
dindar Masihi badshah” qarar diya. Phir ap jante hain, 
ki Hindustan men ab tak yih ma'mūlī bat hai, ki aisā admi 
jo Khuda ke hukmon ko bilkull nahin manta is liye apne 
äp ko dindar samajhta hai, ki wuh namäz roza wagaira thik 
thik baja lata hai. Ab tak Muhammadilog aksar yih jänte 
hain, ki Aurangzeb badshah, jis ne apne bap aur bhaion par 
bahut hī zulm kiya, bara dindár shakhs tha. 

Yihī un Farision kā häl thā, jin ke bäre men hamäre 
Khudäwand ne yih la‘nat kā kalima farmaya, ki “ Ai riyakar 
Faqiho aur Farisio, tum par afsos! kyúnki podina aur 
anīsūn aur zire ki dahyaki dete ho, par shari‘at ki bhārī 
baton, ya‘ni insaf aur rahm aur imán ko chhor diya: lazim 
tha, ki tum inhen ikhtiyar karte, aur unhen bhi na chhorte.” 

dahan Khuda ka kalam logon ki samajh men nahin ata, 
wahan aksar yih dhokha khate hain. Admi nawishton ko 
na jankar galati karte hain, kyünki yih galati asl men ek 
dunyawi kbayäl hai. Dunya ke kar o bar men yih khayäl 
to thik ata hai. Mālik kā haqq kya hai? Malik ka haqq 
yib nahin, ki naukar rat din malik ka kim kare. Aisa 
wagt bhi hai jo naukar ka haqq hai, jis men wuh roti 
khätä aur sota aur apne nij ke kamon ko kartä hai. Jo 
waqt muqarrar hai—khwah ath ghante hon, khwah das, 
khwah kitne hi—us ‘arse tak naukar malik ka kam karta 
hai; aur agar malik achchha ho, to wuh apne naukar ka 
baqi wagt khäli rahne deta hai. Isi andaze se admi apne 
Malik Khuda ko manna chahte hain. Wuh yih kahte bain, ki 
ham fulan fulan kam to karenge. Itwar ke din ham Khuda 
ki parastish karenge, subh aur shim ko namäz parhenge; 
bas. Yih Khuda kā haqq hai. Yahän tak wuh meré Malik 
hai. In khass baton ke karne ke ba‘d main āzād hin. Din ka 
jo bāgī wagt hai, wuh mera hagq hai; us ko main apni marzī 
ke bamūjib guzärüngä. 

Lekin Khuda is par räzi nahin. Wuh yih farmātā hai, ki 
tera sara waqt mera hai. Jis tarah wuh nasirf girjon men, 
balki har jagah maujüd hai, isi tarah na sirf khass wagton 
men, balki har waqt us ki parastish karni chahiye. Us ka 
jo haqq ham par ata hai, wuh be-hadd hai. Har roz, tamam 
din, us ki ‘ibadat karni farz hai. “Pas tum kháte ya pite 
ya jo kuchh karte ho, sab Khuda ke jalal ke liye karo.” 

Yih ‘ujüba nahin, ki jo log Khuda se mahabbat nahin 
rakhte, wuh us ki naukari ko ek gulämi samjheņ. Toron ki 

tamsil men ek naukar ne yih kala, ki “Ai Khudawand, 
main tujhe ek sakht-mizäj ādmī jāntā tha, ki jahan nahin 
boyä, wahán tú katta, aur jahän nahin chhitraya, wahān 
jama‘ karta hai. So main ne dar ke mare jake tera tora 
zamin men chhipaya.” 

Lekin ham ne yih bat sikhi hai, ki Khuda ki bandagi 
kamal azadi hai. 

Phir Muqaddas Ya‘qib Khuda ki bandagi ki babat kya 
farmātā hai? “Wuh dīndārī jo Khuda aur Bap ke age 
pak aur be-‘aib hai, so yibi hai, ki yatimon aur bewon ki 
musibat ke waqt un ki khabargiri karni, aur ap ko dunya se 
be-dag bachae rakhna.” 

Mihrbani aur ulfat dikhlani yih Khuda ki bandagi hai. 
Agar tumhärä koi dost kisi musibat men para hüä ho, to 
jákar us ki madad karo. “ Ronewälon ke sath roo.” Taklıf 
uthäke us ke sith gam khao; is strat men tumhare jane se 
us kā bojh halka ho jaega. Yih bat nahin ai, ki dindari 
khairat deni hai, kyúnki bahut se admion ke liye khairat 
deni mushkil kam nahin. Albatta hamdardi karni rupaye 
dene se ziyada mufid aur ziyada mushkil bhi hai. Is kam 
karne ke ba‘d wuhi tasalli tumhare dil men aegi, jo aksar 
Khuda ki bandagi ke ba‘d dil men ati hai. Sachmuch,: 
yatimon aur bewon ki musibat ke waqt un ki khabargiri 
karni—-yih Khuda ki bandagi hai. Jo tum ne yih kam kiya, 
to na sirf ädmion ke liye, balki Khudawand ke liye kiya, 
kyünki Khudäwand yih farmata hai, ki “Main tum se sach 
kahta hin, ki jab tum ne mere un sab se chhote bhāīoņ 
men se ek ke sath kiya, to mere sath kiya.” 

Phir dúsri bat kya hai? Yih, ki “Ap ko dunya se be- 
dag bachäe rakhna.” Khuda ki khidmat men har ek khatre- 
wall bat se parhez karna chāhiye. Sharirop ki suhbat se 
kanārā karnā. Is jahäu men, khāss kar is mulk men, 
Masihi ko barı khabardäri läzim äti hai. 


Ap logon ko ma‘lim hai ki is mulk meg jis ki ab o hawa 

an ki sihhat ke khiläf hai, Angrez apne badan ki bari hifäzat 
karte hain, taki bīmārī un par na āe. Wuh is qism ki baton kā 
fikr karte hain, kitambü sükhi zamin par lagānā chāhiye, aur 
pine kā pani bi'lkull sāf ho. Kitne Angrez is mulk men apni 
be-khabri se aur tandurusti ke ma'mūlī gāidoņ ke na manne 
se mar gaye hain. Ham bhi apni rühäni zindagi ek gair 
mulk men guzar rahe hain. Dunya ki hälat rühäni sihhat 
ke khilaf hai. Pas nihäyat khabardär rahnä chahiye. 

Agar tum aise shahr men, jis ke küche aksar maile 
kuchaile hain, safed poshak pahinke sair karo, to tumhare 
kapre kitni der tak säf rahengeP Bahut jald dag lagegā. 
Isi tarah Khuda ne ham ko rühäni safed poshak di hai, aur 
us ko dunyä se be-däg bachāe raknā ham par farz hai. 

Ab dunyä ham par kis tarah dag lagati hai? Ham apne 
gharon se ya madrason se nikalkar, jahan ham ne rasti aur 
sachai ke khayäl sikhe hain, dunyā men däkhil hote hain. 
Jab bazar men kisi fareb kā bayän sunke ham us ko 
malamat karen, to koi ham ko jawäb men zurür kahega ki 
* Tumhari nasihat to achchhi hai; lekin us par ‘amal karna 
nā-mumkin hai.” Aisi bat ko mānkar, sāda-mizāj ādmī 
apne usül ko chhorkar rafta rafta dunyawi hikmat sikhta 
hai, aur us ki poshak be-dag nahin rahti. 

Ya koi shakhs fuhsh ki baton ko sunke kan lagata hai. 
Sunne ke ba‘d gamgin hoke jätä hai, kyünki us ki poshak 
aisi dagdar ho gayi, ki us ki kbübsürati jātī rahi. 

“ Wuh dīndārī jo Khuda aur Bap ke age pak aur be-‘aib hai 
so yihi hai,” mihrbani aur pakizagi. Yih wuh bandagi hai 
jo Khuda ham se chahta hai. In khubion ki nisbat sab se 
ba-qaida namáz ya roza ya khairat kuchh hisāb men nahin 
ata. 

Paulus Rasūl farmätä hai, ki “Ai bhāīo, main Khuda 
ki rahmaton ka wästa deke tum se iltimás kartā hin, 
ki tum apne badanon ko Khuda ki nazr karo, takiek zinda 
gurbani, muqaddas o pasandida hon, ki yih tumhari ‘aqli 

“Sbadat hai.” Main kis tarah is bat par ‘amal karüg? Mere 
munh se jhüth kabhi nikalne na päe. Merä häth zulm ya 
be-rahmi kä käm kabhi karne na päe. Meri änkhen shahwat 
se kisi par nigäh karne na päen. Mere dil men fareb aur 
riyäkärirahne na päe. Merä badan Khudäki päk haikal banā 
rahe. Jo ang Khuda ne mujh ko diye hain, un ko main us ki 
marzī ke barkhilaf kabhi isti‘mal na karün. Lekin jis qadr 
mujh se ho saktá hai, main us ka jalal zähir karne ki koshish 
karüngä. Jo kuchh kartä hig, sab Khuda ke jaläl ke liye 
karūņgā. 

IX. 


QAID-KHANE KA GĪT. 


Adhi rat ko Paulus aur Silas du'ā mangte hie Khuda ki 
` sitāish ke git gate the, aur bandhüe unhen sunte the. 


(A‘mal xvi. 25.) 


QAID-KHANE men git gana ‘ajib bat hai. Adhi rät ko, jis 
‘wagt Filippi shahr ke aksar admi sote the, do admion ki 
äwäzen sunäi deti thin, jo Khuda ki sitäish ke git ga rahe 
the. Sitaish ke giton ke liye qaid-khana ‘ajib jagah hai. 
Wahan äh o zari ya bad du‘aen sunāī deti to hain, lekin 
bandhte ke munh se khushi ke git aksar nahin nikalte. 

Yih gänewäle kaun the? Do Yahūdī admi the, jo usidin 
qaid-khane men ae the. Thore se ghante peshtar bandhúcn 
ne kya dekha tha, ki däroga in do ädmion ko andar ke qaid- 
khäne men dal gaya hai. Yih andar ki kothri tamam qaid- 
khane men kharab jagah hoti thi: us men andhera aur buri 
hawä bhari hii thi; wuh sakht gunahgaron ke siwä auron 
ke liye kam men nahin ati thi. In do ädmion ke badan 
bahut mar khäne se har tarf zakhmi the, aur un ka khün 
bhi nikla hūā tha. Romi log apne qaidion ko aksar nihayat 
be-rahmi se bed mara karte the. In admion ko aisi mar 
khäne se zarür sakht dard aur taklif ho rahi thi. Is ke 
siwā häkimon ne in ko baithne bhi nahin diya; -chunanchi 
likha hai ki in ke panw kath men thoke gaye the. 

Pas sitaish ke git gane se un ka kya matlab hai? Zahira 
gare shahr men un ke barabar koi kambakht nahin. Apne 
zakhmon ke sabab se wuh so nahin sakte; taubhi wuh äh 

nahig mārte, balki rat ki tārīkī men Khuda ki sitäish ke git 
gä rähe hain. 

Is kā kyä sabab tha? Wuh is hälat meg kyün ga sakte 
the ? 

Pahle pahl wuh jānte the ki yih musībat hamāre gusūr 
ki sazā nahın hai. Paulus aur Siläs ko ma'lūm thā ki ham 
ne koī aisā gunāh nahin kiyā jis kā ham ko yih badlā milā 
ho. Gumān i gālib hai, ki düsre bandhüe apne gunähon ki 
wäjıb sazā pā rahe the; lekin Paulus aur Silas faqat apne 
Khudawand ki khidmat karne ke sabab se pakre gaye the. 
Apne Khudawand jaise wuh bhi apne qusür ka badla nahin 
pate the. Isisabab se apni musibat men khush rah sakte 
the. Jab dukh ke wagt ham ko ma‘lim hota hai, ki apne 
kāmon kā badla pa rahe hain, to chup rahna chahiye. Lekin 
Paulus aur Silas ne yagin jana ki jis kam ke sabab se ham 
mar kha baithe hain, wuh Masih ka sa kam hai. 

Wah kam kya tha? Roz ba roz, jis wagt wuh du'ā 
mängne ki jagah jate the, ek chhokri, jis men gaib-dani ki 
rah samai thi, unhen mila karti thi. Paulus ke pichhe 
chilläke wuh kaha karti thi, ki “ Yih admi Khuda Ta‘ala ke 
bande hain.” Yih us ne bahut dinon tak kiya, Akhir 
Paulus ranjida hua. Us ke dil men rahm aya; aur phirke 
us ne us rūh se kaha, ki “ Main tujhe Yisü‘ Masih ke nām 
par hukm kartā hun, ki is se nikal jā.” Wuh usi dam nikal 
gayi, aur larki: Khuda ke fazl se achchhi ho gayi. 

Lekin us ke malik yih sunke bahut gusse hūe. Uski buri 
hālat ke zarī'e se in ko bara nafa‘ miltā tha. Likha hai, ki 
wuh gaib-goi se apne mālīkoņ ke liye bahut kuchh paida 
karti thi. Abus se kya nafa‘ hogī? ab ek ma‘mili laundi 
rahi. Jab us ke malikon ne dekha ki hamari kamäi ki 
ummed jati rahi, to Paulus aur Silas ko pakarke chauk 
men sardäron ke pas khench le chale. Faujdäri ke hākimoņ 
ne un ke kapre phärke un ko bet mārne kā bukm diya, aur 
unheņ bahut mā:ke qaid-khane men dala. 

Pas Paulus is achchhe kām se kyünkar pachhtä saktā 
thā? Agar yih 'aurat Masih ke pas ati, to Wuh bhi isi 
tarah us ko tandurust kartā. Masih ki khidmat men in 
admion ko taklif mili thi: is waste wuh khush rahe. 
Shayad Masih kā yih kalām in ko yad aya, ki “Mubarak ho 
tum jab mere waste la‘n ta‘n karen, aur satäen, aur har 
tarah ki buri bäten jhüth se tumhare haqq men kahen. 
Khush ho aur khushi karo ; kyünki asman par tumhare liye 
bara badla hai; is liye ki unhon ne un nabion ko jo tum se 
pahle the isi tarah sataya tha.” 

Paulus Rasül ne samjha, ki Masih ke liye dukh uthana 
“izzat ki bat aur Khuda ki bari bakhshish hai, aur us ne 
chaha ki aur log bhi aisā hi samjhen. Us.ne isi Filippi 
shahr ke Masthion ko likha, ki * Masīh ki bābat tumhen 
yih bakhsha gaya, ki tum na faqat us par imán lao, balki 
yih, ki us ki khatir dukh bhi pao.” ‘Azizo, is ke barabar 
hamārā imán nahin hota. Jab ham sunte hain ki koi 
bhai Masih ke nam ke liye kuchh na kuchh taklīf utha raha 
hai, to bara afsos kiya karte hain. Paulus Rasül ne far- 
maya, ki yih Khuda ki aisi khāss bakhshish ki jise wuh 
apne pasandida logon ko detä hai. 

Wiläyati bulbul ki äwäz sab parindon men mithi samjhi 
jäti hai; aur wuh shäm ko bolne lagä kartä hai. Andheri 
rät men, jis wagt aur sab jānwar chup rahte hain, yih goyä 
Khudä ki sitäish kä git sunätä hai. Yih hamäre wäste ek 
misā] hai. Jaisā ki bulbul andhere men boltä hai, waisā 
hi chāhiye ki ham musibat men khushi ke gīt gäen. Jis 
wagt aur sab logon ke munh band hote haiņ, us wagt 
Masihi Khuda ki sitäish ke git ga saktä hai. 

Beshakk, ‘azizo, aisä hota hai! Yih khayali bat nahin; 
hagīgat men yün wāgi' hota hai. Main ek bimar ke pas 
jaya karta tha, jo bahut baras se bistar par para hua hai, 
aur zindagi bhar usi halat men rahega. Us ki koi daulat 
nahig. Ghar se bazar nahin jā sakta. Kya wuh shikayat 

kartā hai? Us ke pas jāo; har wagt Khuda ki sitaish us 
ke munh se sunoge. 

Lekin Paulus aur Silas ke git kā kyā mazmún tha? Wuh 
kis bat ki sitāish gā rahe the? Yaqin setonahin kah sakte, 
lekin main samajhtā hūn ki unhon ne wuh gīt gāyā hogā, 
jo Mukāshafa kī kītāb men ek nayā rāg kahä gayä hai, aur 
us kā mazmún yih hai, ki “Tú zabh hia, aur apne lahü 
se ham ko har ek firge aur ahl i zabān aur ummat aur 
gaum men se Khudā ke wäste mol liyā.” Yıh gīt Paulus 
Rasūl nesīkhā tha, aur us ke sunāne ko wuh hamesha talyar ` 
thā. Bahut baras peshtar Damishg ki räh men Masih us 
par zāhir hūā thā. Us wagt Paulus ne Masīh kā rahm aur 
mihrbānī sikhi, aur zindagi bhar shukr ke taur par us ki 
ta‘rif kartā raha. 

Kya ham men bhi har ek ne yih git sikhähai? Kya ham 
sab ke pas khushi ka yih chashma hai? Masih ne farmaya, 
ki “Tumhäri khushi koi tum se chhin na lega.” Kya yih 
khushi mere pas hai, yanahin? Ham Kalīsiyā ke Shukrana 1 
‘Amim men yih parhte hain, ki “Khusüsan us be-badal 
mahabbat par, jo tú ne hamäre Khudawand Yisū' Masih ke 
wasile dunyá ki najat ki bābat zahir ki hai, tera shukr 
bhejte hain.” Agar yih hamäre dil ka khayal nahin—agar 
ham ne yih nayä git nahin sikha, to Khuda ki badshahat 
men us ki sitaish nahin kar sakenge, kyünki is ke bagair 
ham Khuda ke samne thanthanata hia pital ya jhanjhanātī 
hui jhänjh ke barabar hain. 

Phir sanad ki äyat men na sirf yih likhā hai, ki Paulus aur 
Silas git gate the, balki yih bhi, ki bandhüe un ki sunte the. 
Tariki men gänewäle yih nahin jänte the, ki koi hamari 
sunta hai. Main samajhta hun, ki Paulus aur Silas 
andar ke qaid-khane men akele baithe hüe honge, aur bägi 
bandhte kisi düsre kamare men. Aise sitáish ke git 
sunke hairan hüe honge. Qaid-khane men inhon ne aisa 
kabhi nahīņ sunā tha. Shayad darwāze par gaye hogge, 

tāki har ek lafz suneņ. Yih to lāchār gunahgār the, lekin 
in ke wāste bhi un giton men khushī ki khabar thī. 

‘Azizo, hamari charon tarf bandhüe hain. Wuh Shaitan 
ke gulam hain. Wuh gunah men mubtila rahte hain, aur 
yih nahīņ jante, ki kis tarah bachen. Apni khushi ke 
git sunao. Masih ne tum ko yih farmāyā hai, ki “ Ai beto, 
khatir jama‘ rakho: tumhäre gunäh mu‘af hie.” Kya har 
ek admi tumhari tarf dekhke yih samajhta hai, ki is shakhs 
ke dil men khushi ka ek ‘ajib chashma ma‘lim hota hai ? 
Har roz, har waqt, apne dil men Khudawand ki sitaish karo. 
Dunyä-men ham goyä andhere makan ke andar pare hte 
hain. Ham yih bhi nahin jänte, ki koi hamārī äwäz sunta - 
hai ya nahin. Jaisá ki wuh bandhte Paulus ke git sunte 
the, mumkin hai ki koi admi tumhārā git sunta ho. Mum- 
kin hai ki, jis wagt ham Khuda ki badshahat men jama‘ 
honge, koi kahe, ki main ne tumhāre munh se apne Khudā- 
wand ka git sikhä, 

X 


KHUDA I NAZIR. 


Ai Khudā fü mujh par nazr karnewälä hai. 
(Paidaish xvi. 13.) 


Kavni ke Kalam men ba‘z mushkil baten to hain, lekin jo 
zarürı hain, wuh aksar äsän hoti hain, kyunki Khuda ke 
bahut bande anparhe ādmī hote bain, aur us kā kalam 
sab ke waste likha gaya hai. Koi mas’ala is se ziyada 
zarūrī nahin, ki Khuda mujh par nazr karnewala hai. 
Khwäh main akela hon, khwäh düsron ke darmiyän, Khuda 
mujhe dekhta hai. Wuh uthte baithte aur karobar karte 
wagt mujhe hamesha dekhta hai. Main Khuda ki nazr se 
chhup nahin saktā. Zabür ki kitab men likha hai, ki 
“Teri rüh se main kidhar jāūn, aur teri huzūrī se main 
kahan bhägün ? Agar main äsmän ke ūpar charh jāūn, to 
tu wahan hai; agar main patal men apna bistar bichhatn, 
to dekh tú wahan bhi hai. Agar subh ke pankh leke main 
samundar kiintihä men jä rahün, to wahän bhi tera hath 
mujhe le chalegä, aur terä dahnä hāth mujhe sambhālegā.” 
Yünus nabi ki kitāb men lıkhä hai, ki jab Khudā kā kaläm 
us ko pahuncha, aur us ne shahr Ninawah ki mukhalafat , 
men manädi karne ko pasand nahin kiyā, to * wuh Khudā- 
wand ke huzür se Tarsis ko bhägne ke liye uthä;” lekin 
Khuda ne us ko pakrā. Khudäwand ki huzüri se bhagna 
nā-mumkin bat hai. “Kyä koi admi chhipi jagahon men 
apne äp ko chhipä saktä hai, ki main use na dekhūņ? Kyä 
äsmän aur zamın mujh se bhare nahin hain? Khudäwand 
kahtā hai,” Ai Khuda tú mujh par nazr karnewālā hai. 

Is bat ko sach jännä to äsän hai, lekin har wagt is ko 
yād rakhnä mushkil hai. Tis par bhi is ke yād rakhne 
se ham ko barā fäida miltä bai. 

Pahle ¿mtihan men. Shaitān kā manshä yih hai, ki ham 
Khudā ko yä to bhül jäen yā mulhidāna khayāl se us kä inkär 
karen, Khurüj ki kitab ke battiswen bab men aya hai, ki 
jab pahär se utarne men Musa ki deri hui, to logon ne Haran 
ke pas jama‘ hokar us se kaha, ki “Uthkar hamare liye 
ma‘bud bana, ki hamare age chalen; kyünki yih mard Misa, 
jo hamen Misr ke mulk se nikal Jaya, ham nahin jänte ki 
use kya hua.” Unhon ne äpas men kaha, ki ham Misa ko 
na dekh sakte na us ki sun sakte hain. Wuh zarür mar 
gaya hoga. Isi tarah Shaitan hamäre dilon men yih shakk 
daltā hai, ki tum na Khuda ko dekh sakte aur na use chhū 
sakte, aur na us kisun sakte ho; pas us ki hasti ka kyünkar 
yaqiv kar sakte ho? Yih Shaitän ki wuh dagabazi hai, jis 
ke wasile se wuh aksar ham par fathyab hota hai. Insän 
‘umüman aisa be-adab nahin hota, ki apne malik ki ankhon 
ke rūbarū us kīnā-farmānī kare. Admi yūnhīn gunäh karne 
ki jurat nahin kar sakta, jab tak ki Khuda ki huzuri ko 
farämosh na kare. 

Baibal men ek shakhs kä zikr hai, jis ne Khudä ki huzüri 
se gāfil hokar gunah kiya. Khuda ne Yarīhū kā shahr ‘ajib 
taur par Bani Israel ke gabze men kar diya. Jis din Khuda 
ne aisā bara mu‘jiza kiya, ek ādmī Akan nām Khuda ko 
bhül gaya. Wuh nafis poshak aur chändi ki bari raqm aur 
sone ki int dekhke lalchaya. Khuda ka hukm khüb jänke, 
ki shahr ki sab chizen haram hain, us ne nahin mana, balki 
yih khazäna le jakar apne khaime ke andar zamin men gärä. 
Kisi admi ne to nahin dekha, lekin Khuda us par nazr 
karnewala tha, aur us ko sazā mili. 

Lekin aise logon ki bhi bahut si naziren hain, jo Khuda 
ko yad karke āzmāish men püre utre hain. Azmaish ke 
wagt Yüsuf ne kabā, ki “ Main aisi bari badzäti kyūņ kurün 

aur Khuda kā gunahgār hoün?” Usi waqt us ke dil men 
yih khayal aya, ki Khuda mujh par nazr karnewala hai. 

Zikr hai, ki kisi roz ek ädmi apne larke ke saith alu ki 
chori karne ke liye khet men gaya. Us shakhs ne chäron 
taraf khüb dekhke yaqin kiya, ki koi admi ham ko nahin 
dekhta. Us ke chori karne lagte hi larke ne kaha, ki ek 
taraf to tum ne nahin dekhā. Bap dar gaya: us ne khayal 
kiya, ki larke ne kisi ko dekhä hai; pas us se pūchhā, ki 
“ Tum ne kya dekhā?” Larke ne kaha, ki “Tum ne üpar 
ki taraf ek bar bhi nahin dekhā. Wahän koi nazr karne- 
wala to hai.” Yih sunkar bap ko sharm ai; aur chorī se 
baz raha. Imtihan ke wagt jo koi üpar ki taraf dekhkar 
Khuda ko yad kartä hai, wuh gunäh se bach jata hai; wuh 
na jhüth bol saktä hai, na chori kar saktä hai, na kisi gunäh 
ko kar sakta hai. 

Is ke siwä yih khayäl, ki Khudā ham par nazr karnewālā 
hai, musībat ke waqt ham ko diler kar deta hai. Musibat ki 
hälat men Hājirah ne yih bat kahi thi. Wuh apni biwi Sari 
ke ghar se bhäckar, jangal men āī thī. Us ne khayäl to 
kiya, ki main bilkull akeli hin; lekin Khuda kā firishta 
us ko mila. Wuh sirf ek laundi thi, lekin Khuda us par 
nazr karnewälä thā. 

Yih bari tasallı ki bat hai, ki * Khudawand ki änkhen 
rastbazon par lagi hain, aur us ke kan un ki minnaton par;” 
aur yih bhi, ki “ Dekh, jo Israel ka muhäfiz hai, wuh hargiz 
na ünghegä aur na soega.” Jo ma apne bimar bachche ke 
pas baith hūī hai, wuh to kabbī kabhi sotī hai, lekin Khuda 
kabhi nahin sota. Us ke dekhne ke bagair ham ko kisi 
tarah kā nugsān nahin pahunch saktā. Jo musibat ati 
hai, agar wuh hamare gunah ka natija nahin, to Khuda ki 
barakat hai. Us ne peshtar se us ko dekha, aur hamare 
fáide ke waste ane diya. Jab Yusuf qaid-khäne men gaya, 
to Khuda ne us ko dekhā. Us ka qaid honä bare zulm ki 
bat to thi, lekin Khuda nahin sotä tha. Us ne qaid-khane 

ke däroge ko Yusuf par mihrbān kar diya. Har roz Khuda 
us par nazr karnewala tha, aur akhirkar us ko rihai di. 
Phir Yusuf ke marne ke ba‘d, jab naye bädshäh ke zulm se 
Bani Israel bahut taktıf uthäte the, to Khuda ne khud 
Musa se kaha, ki “Main un ke dukhon ko jäntä hün.” 
Khuda apne logon par nazr karnewala tha; aur us ne un ke 
bachäne ke waste bandobast kiya. 

Khuda hamare bhi dukhon ko jāntā hai. Is bat ko yād 
rakhke ham musibaton se na darenge, balki khushi se un 
ki bardasht karenge, aur wuh hikmat jald sikhenge, jo 
Paulus Rasūl ne sikhi thi, us qaul ke mutabiq, ki “Main 
ne yih sikha, ki jis halat men hun usi par razi rahün.” 

Khuda ham par nazr karnewala hai. Pahle imtihan 
men; dūsre musibat men; tisre du‘@ mängne ke wagt is bat 
ko yad rakhna chahiye. Khudawand Yisü‘ Masih farmata 
hai, ki “ Jab tū du'ā mange, to apni kothri men ja, aur apna 
darwaza band karke, apne Bap se, jo poshidagi men hai, 
du‘a mang; aur tera Bap, jo poshidagi men dekhta hai, 
zāhir men tujhe badla degā”” Hamen du'ā mängte wagt 
yih bat yad rakhni chahiye, ki “ Ab Khuda mujh ko dekhta 
hai.” Is ke bagair hamārī du'ā be-faida hoti hai; magar is 
ke yād rakhne se hamärä imán taraqqi kartā jātā hai. Jo 
sipāhī roz gawā'id sikhta hai, us ko apna kam aisī achchhi 
tarah se ata hai, ki laräi ke wagt nahin ghabrätä. Jo admi 
roz apni du‘aon men Khuda ko yad rakhtā hai, wuh musībat 
ya imtihän ke waqt nahin dartā. 

Agar ham mugaddason par gaur karen, to ham un ke 
iman ki hagigat samjhenge. Baibal men yih aya hai, ki 
Hanük Khudä ke sath sath chalta tha; Nüh Khuda ke sath 
sath chalta tha; Musa andekhe ko goya dekhke mazbūt bana 
raha; ya‘ne yih tinon buzurg roz ba roz is bat ko yad rakhte 
rahe, ki Khuda ham par nazr karnewala hai, aur ham se 
bilkull nazdīk hai. 

Aur in ke siwa Khudäwand Yisū' Masih jo hamā*ā kämil 

namūna hai, is bat ko kabhi na bhūl gaya. Imtihän men 
us ne äzmäish karnewäle se kaha, ki “Insän har ek bat se, 
10 Khudä ke munh se nikalti hai, jitä hai.” Musibat men 
wuh khüb jäntä thä, ki merä yih häl Khudä ki marzi ke 
muwāfig hota hai. Us ne Pilatus se kaha; “ Agar yih tujhe 
üpar se diyä na jätä, to mujh par terä kuchh ikhtiyär na 
hota.” Aur ek dafa‘ jab wuh du'ā mangta tha, to āsmān se 
ek äwäz äi, jis ke bäre men us ne logon se kahä, kı “ Yıh 
āwāz mere waste nahin, balki tumhāre liye ai.” Mere iman 
ke pakkä karne ke waste koi nishän darkär nahin. Yih © 
awaz tumhäre faide ke liye ai. 

Pas ma'lúm hia, ki Khudäwand Yisü‘ Masih aur sab 
mugaddas log is bat par imän rakhte the, aur us ke wasile 
se gāim rahte the. Pas ham bhi isi imän ke wasile se 
mazbüt rahen. Agarchi hamen khün aur jism se kushti 
karni nahin, balki hukümaton se, aur riyäsaton se, aur i8 
jahän ki täriki ke igtidärwälon se, aur sharärat ki rülıon 
se jo aflaki makänon men hain—taubhi kuchh dar nahin, 
kyünki hamäre säthwäle un ke säthwälon se bahut hain. 
Kya kbauf hai? Sirf itnä chähiye, ki hamari ankhen khul 
jäen aur hamen ma‘lüm ho, ki Khudäwand ham par nigah 
karnewälä hat. 

XI. 


SUNAHLA QA‘IDA. 


Jaisā tum chahte ho, ki log tum se karen, tum bhi 
un ge waisä hi karo. 
(Liga vi. 31.) 


Y 11 ek ‘umda kalima hai, jis ki ta‘rif na sirf Masihion ne 
balki auron ne bhikihai. Ek Romi shähanshäh musammä 
Sikandar Severus ne, jo Masihi nahin tha, in lafzon ko apne 
mahall ki ek diwar par likhwāyā, taki wuh khud aur aur 
log bhī un ko dekhke yad karen, ki parausi kā haqq ham par 
kya hai. Khuda ka hukm yih hai, ki Apne parausi ko aisá 
piyar kar, jaisa td apne ap ko kartā hai. Is hukm ke manne 
ke liye yıh gā'ida mufid hai, ki “ Jaisa tum chahte ho, ki log 
tum se karen, tum bhi un se waisä hi karo.” Jo koi apne 
parausi ko aisa piyär karta hai jaisa apne ap ko karta hai, 
wuh jaica chāhtā hai, ki log us se karen, khud bhi un se 
waisa hi karega. l 

Afsion ke nām ke khatt men Muqaddas Paulus Masihion 
ke mukhtalif darjon ke logon ko un ke faräiz samjhata 
hai. Har ek ka farz Masth ke is gā'ide men dakhil hai. 

Mas’alan Paulus Rasül farmätä hai, ki “ Ai farzando, tum 
apne ma bap ke, har ek bat men, farmänbardär ho, ki 
Khudawand ko yihi pasand hai.” Masihi larke ko yih bat 
sochni chahiye, ki agar mera koi beta hota, to main us se 
kya chahta? Agar main kisi larke ka bap hota, to main 
zarür yih chahta, ki mera beta farmanbardar ho. Main 
samajhta hin, ki har ek bap yih chahta hai, ki mera beta piyar 
se mere hukmon ko mane. Is hye mainapne bap ke hukm ko 

mānūngā; kyūņki jaisā tum chähte he, ki tumhāre bete 
tum se karen, tum bhi apne bāp se waisä hī karo. Jab 
Ya‘qib ne apne bap Izhāg ko fareb diya, to is bat ko bhul 
gaya. Ya'gūb ne apne bap ko dhokha deke us se barakat 
chbin lī. Us wagt Ya'qub ne khayal nahin kiya, ki mera 
bap mere is dhokhe se kaisā ranjida hogä; magar pichhe 
wuh samjhā. Ya'gūb ke beton ne bhi apne bap ko fareb 
diya. Unhon ne apne bhai Yusuf ko Isma‘elion ke hath 
becha. Phir unhon ne us ki qaba ko lekar ek bakri ka 
bachcha mara, aur use us ke lahú men tar kiya. Us qaba 
ko dekhke Ya'gūb ne use pahchānā, aur kaha, ki “ Yih to 
mere bete ki qaba hai: koi burā darinda use kha gaya: 
Yusuf beshakk phara gaya.” Tab Ya'gūb ne apne kapre 
phare, aur tat apne küle par dala, aur bahut din tak apne 
bete ke liye gam kiyä. Is tarah Khuda ne Ya‘qub par us 
ke gunah ki hagīgat zahir kī. Ya'qub ne apne beton ke 
fareb se yih sikha, ki main ne bhi jo apne bap ko dagā 
diya, so kaisä bhäri gunah kiya. Agar pahle Ya‘qub ne 
khayāl kiya hota, ki meri is dagābāzī se mere bap ko kaisā 
ranj hogā, to shāyad yih gunāh kabhī na kartā. Chāhiye 
ki Masīhī larkā apne kahne yā karne se peshtar yih socbe, 
ki mera bap is bat se khushi karegā, ya afsos. “Jaisa tum 
chahte ho, ki log tum se karen, tum bhi un se waisā hī 
karo.” 

Phir is maqam par Paulus Rasūl aur kaun sinasihat deta 
hai? “Ai bal bachchewälo, apne farzandon ko mat chhero, 
aisa na ho ki wuh be-dilho jaen.” Matlab yih hai, ki bap 
apne beton ko har waqt diqq na kare. Beshakk, agar beta 
ganah kare, to us ko samjhänä, aur jo saza munasib hai us 
ko deni. ‘Eli ke ahwal se ham khub. sikhte hain, ki bal 
bachchewälon par kya farz hai. Us ke bete Hufni aur 
Finihas gunah karte rahe, aur ‘Eli ne un ko nahin roka. 
Akhir-i-kar Khuda ka gazab bap aur beton dono par nazil hua. 
Chahiye ki bal bachchewāle apne farzandog ko tambih karen, 

tá aisi na ho ki wuh halāk hon; lekin yih bhi chāhiye ki 
wuh un ko na chheren, tā aisā na ho ki wuh be-dil ho jāey. 
Bachche aksar jaldi se ghabrā jāte hain. Nek kämon ke 
liye un ki himmat barhānī nihäyat zarūr hai. Jo achchha 
bāp hai, wuh is bāt ko aksar sochtā hai, ki mere liye jab 
main larkä tha kyā kya bāteņ mufid hoti thin. Us wagt 
mere liye kaisä bap chähiye tha. “ Jaisä tum chähte ho 
ki log tum se karen, tum bhi un se waisā hi karo.” 

Phir Paulus Rasül farmätä hai, ki “ Ai naukaro, tum un 
ke jo dunyä men tumhäre khäwind hain, sab bäton men 
farmänbardär raho: par na khush-ämadi logon ki mänind, 
dikhäne ko, balki säf dil se Khuda-tarson ki tarah.” Ibrā- 
him kā mukhtär Ilī'azar naukaron ke liye ek barā achchha 
namüna hai. Paidäish ki kitäb ke chaubiswen bäb men 
zikr hai, ki Ibrahim ne use Izhāg ke liye biwi le-äne ko 
bhejā. Is ādmī ne hoshyäri se apne mālik kā kām kiyā, 
aur us ne Khudä se du'ā bhi ki, ki is kām men merī madad 
kar. Agar apne hī bete ke liye jätä, to is se ziyäda na kar 
saktā. Masihi naukar ko apna kim isi taur par karná 
chāhiye; “kyúnki jaisa tum chähte ho ki log tum se karen, 
tum bhi un se waisä hi karo.” 

Phir Paulus Rasül ek aur nasihat detä hai, ki “Ai 
khäwindo, naukaron ke sath “adl aur insaf karo.” Jaise 
ki munāsib hai ki naukar apne ägä ki bihtari ka fikr kare, 
waise hi yih bhi chahiye, ki āģā apne naukar ki bhalai ka 
fikrmand rahe. Achchhä aqa is bat ko sochtä hai, ki agar 
main apne naukar ki jagah par hota, to main apne āgā se 
kya chahta? Merä bhi ek Āgā äsmän par hai, aur jaisa 
main chahta hün ki Wuh mujh se kare, maiņ bhi apne 
naukar se waisä hi karüngä. 

Isi tarah Masih kā yih qaul har ek darje ke Masihion ke 
kam ata hai. Aur na sirf bhāīoņ balkı sab ädmion ke haqq 
men is gäide ke pāband rahnā chāhiye. Tumhäri chāroņ 
tarf aise admī nazr āte haiņ, jo Masīh ke nām ko nahīņ 

mänte. Har ek ke liye tum par Masih kā hukm yib hai, ki 
‘* Jaisä tum chähte ho ki log tum se karen, tum bhi un se 
waisā hī karo.” Khuda ne tum par fazl kiya hai. Har roz 
tum dilo jän se Us kä shukr karte ko, “ khusüsan us be- 
badal muhabbat par, jo Us ne hamäre Khudāwand' Yisü‘ 
Masih ke wasile se dunyä ki najät ki bäbat zähir ki hai.” 
Tum ko najāt milī hai; ab qiyämat ke din kā kuchh khauf 
nahin raha. Tum ko achchhi ummed dilai gayi hai; tumhäre 
liye Us ne maut ko nest kiya, aur zindagi aur bagā ko Injil 
se raushan kar diya. Masih hamara Rafiq hamesha tum- 
hare pas rahta hai. Lekin wuh log andhere men rahte hain, 
wuh yih bhi nahin jante, ki Khuda mahabbat hai. Khuda ki 
mahabbat, jo ham se hai, is se zahir hii, ki Khuda ne apne 
iklaute Bete ko dunya men bheja, ta ki ham Us ke wasile se 
zindagi pāen. Lekin wuh is bat ke nä-wägif hain. Un ka 
Iman, un ki ummed, un ka itminän, pakkā nahin. Wuh 
khayali baton par bharosä rakhte hain. 

“ Jaisa tum chähte ho ki log tum se karen, tum bhi un se 
waisa hi karo.” Apne khazäne men se un ko bhi kuchh dena. 
Jo ustäd jähilon ko parhätä hai, wuh unhen bari ni‘mat 
bakhshtä hai. Jo hakim bimaron ka ‘1laj kartā hai, wuh bhi 
barī bakhshish kartā hai. Lekin ham Masihion ke pas aiva 
khazäna hai jo sab fani chizon se ‘ala hai. Kash ki Khuda 
ke fazl se ham kisi ko (go sirf ek hi ho) yih de saken. Ao, 
ham koshish karen, ki auron ko Masih ke pas pahunchaen. 
Sab se barhkar main yih chahta hun, ki koi mujhe Masih ke 
pas ziyäda nazdik pahunchäe, aur mujh par yih farz hai, ki - 
jaisā maip chahta hün ki log mujh se karen, main bhi un se 
waisa hi karin. 

XII. 


SAB ĀDMĪ BHAI HAIN. | 


Khuda ne mujh par zahir kiya, ki main kisi ādmī ko kamīna 
ya nāpāk na kahūņ. (A‘mai x. 28.) 


Amir ki kitab ke daswen bab men Qurnelius nam, ek 
shakhs ke rujü‘ hone kā ahwäl pūrā pūrā likha hua hai. 
Jo jo bat waqi‘ hii, aur jo jo guftgú Qurnelius ne firishte ke 
säth, aur Patras Rasūl ne Qurnelius ke säth ki thi, wuh 
sab is bab men mundarj hain. Is ke kull äthtälis äyaton 
men sirf Qurnelius ke rujü‘ hone kā bayān pāyā jätä hai. 
Is kā kyā sabab hoga? 

Khuda ke kalām men 'umūman bahut zarūrī baton ka 
bayān mufassalan likhä gayā hai. Mas’alan Paulus Rasūl 


ke rujū' hone.kā mufassal aur mukarrar zikr is liye aya 


hogā, ki wuh Injil kā sab se bahädur wā'iz niklā, aur us ne 
sab Rasülon se ziyāda mihnat ki. Lekin Qurnelius aisa 
mashhūr ädmi na thā. Romi fauj kā ek sübadär thā: us 
ke ikhtiyär men sirf ek sau sipähi hote the. Yih bhi khabar 
nahin äi, ki us ne kuchh manādī ki yā nahin. Pas 
is lambe bayān kā kyā sabab hogā? Gyärahwen bāb kī 
pahli äyat se yih säf ma‘lüm hia. * Rasūlon aur bhäion 
ne, jo Yahüdiya men the, sunä, ki gair qaumon ne bhi 
Khuda kā kaläm qubül kiya.” Gair qaumon men se is ädmi, 
ya'ni Qurnelius, ne pahle baptisma liyä. Is mäjare se yih 
zāhir hūā, ki “gair gaumeņ Injil ke wasile se miräs men 
sharik, aur badan men shāmii, aur us ke wa‘de men, jo 
Masih ke sabab se hai, šānjhī hain.” 

Pas ham ek do bäten yād karen, jin se ma'lūm hogā, ki 

gair qaumop kā qubúl karnā Kalisya men kaisi barī bat 
thahri. 

Yih to mashhür hai, ki Ibrahim ke zamane se Khuda ne 
Israeli ummat ko apni khäss qaum thahrāī. Yih gaum 
Khuda ka goyä angüri bag bana. Is ka zikr Yasha‘yah 
nabi ki kitab ke panchwen bab ki sätwin äyat men yun 
aya hai, ki “Rabbu’l-afwaj kā tākistān jo hai, wuh bani Israel 
kā gharana hai.” Khuda ne goyä ek diwär banāke bani 
Israel ko gair qaumon se alag kar diya. Is diwär se kya 
muräd hai? Pahle, khatne kā hukm, jo Paidäish ki kitab 
ke satrahwen bab men äyä hai, ki “Tum men se har ek 
farzand-i-narīna kā khatna kiya jae.” Düsre, gair qaumop 
se byäh karne ki mumāna'at. Istisna ki kitab ke sätwen 
bab men yih likhā hūā hai, ki “Na un se byäh karna: us ke 
bete ko apnī betī na denā; na apne bete ke liye us ki koī 
beti lena; kyünkı ti Khudäwand apne Khuda ke liye pak 
qaum hai.’ Khuda ne yih dono hukm farmakar, apni 
qaum ko gair qaumon se juda kar diya. 

Ab Yahūdion ne is judäi ko pasand kiya ya nahin? 
Pahle to in hukmon par razi na the. Wuh yih chahte the, 
ki ham aur qaumon ki manind ban jaen. Lekin rafta rafta 
un ke khayal badal gaye, yahan tak ki unhon ne magrür 
hokar apne ap ko baqi qaumon se aur bhi ‘alahida kar diya. 
Wuh us judā karnewali diwär par fakhr karke gustakhi se 
yih kahne lage, ki “Ibrahim hamara bap hai.” Hamäri 
nisbat aur sab qaumen nikammi hain. 

Rasülon ke zamäne men yih kbayāl Yahüdion men bi’l-kull 
galib tha. Patras bhiaisä hisamajhtatha. Jaisä Brahman 
log apne ap ko aur qaumon se alag karte aur un ko na-chiz 
jante hain, waisā hi Yahūdīon ko bachpan se yih ta‘lim 
mili hui thi, ki ham men aur gair qaumon men bara farq hai. 
Chunanchi Patras ne Qurnelius se yih kaha bhi, ki “Tum 
jante ho, ki kisi Yahüdi ko begäne se suhbat rakhni ya us 
ke han jana rawā nahīņ.... Magar Khuda ne mujh par 

zāhir kiya, ki main kisi admi ko kamīna yá napak na 
kahūņ.” Is ke ba‘d Patras ne yih dekhke, ki Qurnelius ne 
Rūhu'l Quds pāyā, us ko baptisma diya. Gairqaumon men 
se Qurnelius ne sab se pahle baptisma liyä. Beshakk, yih 
nihäyat bhäri mu'āmila thä. Magar shäyad koi yih i'tirāz 
kare, ki “Kyā gair gaumoņ men se koi shakhs Yahūdī na 
ban gaya?” Albatta, Yahüdion ke murid to bahut bane the- 
Gair qaumon ke bahut se logon ne Yahüdion ka din gabūl 
kiya tha. Wuh bhī goya Khuda ke tākistān men a gaye the. 
Lekin un ke aur Qurnelius ke hal men yih farg tha. Wuh 
to darwaze se dakhil hie; unhon ne khatne ka dastür aur 
Yahüdion ke aur rasmon ko qubül kar liya; lekin Qurnelius 
darwaze se hokar andar na aya. Us ke ahwal se yih zahir 
hūā, ki dīwār hi na rahi, balki sara jahan Khuda ka tākistān 
hai. Paulus Rastl ne Afasion ke khatt ke düsre bab men yih 
likha hai, ki “ Masih hamäri sulh hai, jis ne do ko ek kiya, 
aur us dīwār ko jo darmiyän thi, dha diya. Chunanchi 
apna jism deke dushmani ko, ya‘ni shari‘at ke hukmon aur 
rasmon ko kho diya; taki wuh sulh karwäke do se ap men 
ek naya insan bana le.” 

Khuda ne Patras ko yih bat sikhāī, ki jo diwar Yahūdīon 
aur gair qaumon ke darmiyän hoti thi, wuh ab giräi 
gayi hai. Patras ne ek royä ke zari‘e se yih bat sikhi. 
Yih likhä hūā hai, ki “Do pahar ke garīb kothe ke üpar 
du'ā mangne gaya; to use bhükh lagi, aur chāhā ki kuchh 
khāe. Par jab wuh taiyär karte the, wuh be-khüdi men 
para, aur dekhä ki äsmän khul gaya” (pas is roya ke 
Khudä ki taraf se hone men kuchh shakk yā shubha nahin), 
“aur ek chiz bari chadar ki manind, jis ke chäron kone 
bandhe the, zamin ki taraf latkai hii, us ke pas utri; us men 
zamin ke sab qism ke chärpäe, aur janglī janwar, aur kīre 
makaure, aur hawä ke parinde the. Aur use ek äwäz al, 
ki “Ai Patras, uth; zabh kar, aur kha jā” Patras ne kaha; 
‘Ai Khudāwand, hargiz nahin; kyúnki maig ne kabhi kui 

harām ya napak chiz nahin khai. Düsri bar phir use awaz 
ai, ki ‘Jis ko Khuda ne pak kiya hai, ti haram mat kah.’ 
Yih tin bar hia; phir wuh chiz asman par khenchi gayi.” 

Is ke ba‘d Rühu’l Quds ki hidayat se Patras Qurnelius 
ke ghar tak pahuņchā. Rah men sochte sochte us ne yih 
ma‘lum kiya, ki jo chiz bari chädar ki manind mujhe nazr ai 
thi, wuh dunya ki misäl hai; aur tarah tarah ke janwar 
mukhtalif gaumon ke ädmion ki tamsil hain. Phir jo awaz 
mujhe ai thi, ki “ Ai Patras uth, zabh kar, aur kha ja,” wuh 
mujhe yih sikhäti hai, ki main kisi ädmi ko kamina ya 
napak na kahün. 

Patras ko yih bat sikhlane ke liye ek mu‘jiza darkar tha. 
Kai barason ke ba‘d, jab phir ek bar ise bhül gaya, to 
Paulus ne us ko yih bat takid se yad dilai. 

Hamen bhi wuhi bat sikhni chahiye, kyünki hamäre dilon 
men aksar kuchh na kuchh gurür poshida sa rahta hai, aur 
yih khayäl paida kartä hai, ki ham paidäish ya ‘uhde ya 
“izzat ke lihäz se auron se achchhe hain. Lekin Khuda 
apne bandon ki qadr in zahiri baton ke andaze se nahin 
karta. Us ki dargäh men hamäre janchne ka ek hi andaza 
hai, ya‘ni wuh sachchi aur dili neki jo Qurnelius ne dikhai 
thi; aur yih ilāhī mahabbat se paida hoti hai. 

Apni asl halat ke lihäz se ham to sab gunäh-älüda hain, 
aur sab baräbar Masih ki shafa‘at aur Rühu’l Quds ki madad 
ke muhtäj hain. Pas, kisi gaum men se hon, ek düsre ko 
kabhi haqir na janen. Sachchä Masini apne bhai ko usi 
‘izzat aur mahabbat ki nigah se dekhta hai, jis se hamārā. 
asmänı Bap apne sab farzandon par nazr karta hai. 

XIII. 


Din KA DARWĀZA. 


mmm, 


Dekh, main darwāze par kharā hün aur khatkhatātā hün; 
agar koī meri äwäz sune aur darwāza khole, main us pas andar 
āūngā aur us ke sath khäüngä aur wuh mere sath khaega. 


(Mukäshafa iii. 20.) 


Ba‘z wagt ham ko aise ādmī nazr ate hain jo apne nafa‘ ke 
is qadr ärzümand nahin hote, ki jis qadr un ke dost un ke 
nafa‘ ke ärzümand hote hain. Mas’alan kisi bap ne apne 
bete ke waste rúpayon ke jama‘ karne men bari mihnat ki; 
phir beta us pünjı ko jald kharch karke garz aur musibat 
men mubtilä ho gaya. Is se ma'lūm hota hai, ki beta apne 
nafa* kā is qadr ärzümand na hūā, jis qadr us kā bap 
ārzūmand rahā. 

Is bat ki ek aur misäl le lo. Kisī ādmī ne bahut sī afim 
khāī, to us par nīnd kā barā galba ane lagā. Soega, to 
mar jaegā; lekin maut se us ko kuchh bhī dar nahin ātā. 
Us ke dil men yihi khäwish zor märti hai, ki main äräm 
pain. Apne doston se tagäza karke yihī chähtä hai, ki 
mujhe sone do. Wuh to barī koshish kar rahe hain ki us 
ko nīnd na de, kyúnki un ko ma‘lüm hai ki jis waqt so 
jāegā us wagt us ke bachne ki kuchh ummed na rahegi. 
Ghanton tak us ko kisī taur par jagā rakhnä paregā. Us 
*arse men wuh ädmi apne asl khatre kā be-fikr rahtä hai. 
Agar bach gaya, to apne dostop ki koshish se bach gaya. 

Is tarah ham bhi aksar apne rūhānī faide se gāfil rahte 
hain ; faqat is bat ko chahte hain, ki main kisi tarah aram 
pain. Lekin Masih hamāre hal kā fikrmand bai. Wuh 

ham ko khatre men sone nahin detā; is liye wuh farmātā 
hai ki “ Dekh, main darwaze par kharā hin, aur khatkhatata 
hün.” 

Jab Yisū' Masih dunyā men tha, to us ne insan ki kharab 
hälat par bahut afsos kiyā. Us ne kyā dekhā, ki ädmi, jo 
Khudā kī khidmat karne ke lāig the, magrūrī aur riyā- 
kari aur khud-garzi ki gulāmī men mubtilä ho gaye hain, 
aur muqaddas shahr Yartsalam, jise Khuda ne is liye 
chun liya ki is ke zari‘e se meri barakaten gair qaumon ko 
pahunchen, khud halak hone ko hai. Yarüsalam ke log 
to be-fikr the, lekin Masih ne un par yih kahkar bara afsos 
kiya, ki “ Kash kitü apne isi din men un baton ko jo teri 
salamati ki hain janta! par ab wuh teri ankhon se chhipi 
hain.” Un dinon men, jab muqaddas shahr ke log khush 
rahte aur is bat se be-khabar the, ki hamare shahr ki tabahi 
ka fatwa ho chuka hai, Masih un par afsos karta tha, aur 
un ko un ke gunahon se pherna chahta tha. 

Wuhi Khudawand Masih ab ham ko farmata hai, ki “ Dekh, 
main darwaze par khara hun, aur khatkhatata hin.” Agarchi 
wuh asman ke jalal men pahunch gaya hai, taubhi khadim 
ki surat pakre hie nazr ata hai. Pahle us ki mihrbani ke 
bare men yih kaha gaya tha, ki “ Yih shakhs gunahgäron 
ko qubül karta hai, aur un ke sath khata hai.” Lekin yih 
bayan pura na nikla. Wuh gunahgaron ke gharon ko ja 
jakar, aur bahar kharā ho hokar khatkhatäyä bhi kartā hai. 
Agarchi insān kā dil qala‘ ki tarah khud-garzi aur gurūr 
ke sabab se bi lkull band kiya hia ho, taubhi Masih bahar 
khara hokar andar ane ki ijāzat mangta hai. Masih us 4dmi 
ke pas aya kartā hai, jo dunyawi baton men mashgül hai. 
Wuh apne manga‘ ki talash men rahta hai, aur jis wagt admi 
musibat men phansa hia aur us kā dil narm ho gaya hai, 
Masih ki äwäz sunäi deti hai. Jo achchhe khayäl kisi na 
kisi wagt har ek ādmī ke dil men āte hain, wuh Masih ki 
äwäz haiņ. Yih āwāz buläti hai: “Are ä, tüjo sotā hai, 

jag, aur murdop men se uth.” Qayämat ke bare din jis 
men dunyá ke sare bhed khul jaenge, hamen gäliban yih 
ma‘lim hogā ki koi ädmi halak na hia, jis ne pahle 
Masih ki äwäz ke sunne se inkär na kiya ho. Najät- 
dihinda ne darwaze par khare hokar to khatkhataya, 
lekin ba-wujüde ki us ki mahabbat be-hadd hai, taham us 
dushmani se maglib hoti hai, jo us ki tamäm koshish se sirf 
sakht hoti jäti hai. à 

Phir jaisā Masih Gatsamane ke bäg men apne gyärah 
shägirdon ke päs äyä, waisä apne har ek shägird ke päs äke 
kahta hai, ki “Jágte raho, aur du'ā mango, tā aisā na ho ki tum 
imtihan men paro.” Wuh un ki bihtari kā ärzümand hai. 
Wuh yih chähtä hai ki agar ho sake, to main un ko khauf 
khane aur bhagne se bachäün. Jis tarah rasül Gatsamane 
men so gaye, usi tarah ham bhi aksar gafil rahte hain; bar 
bar imtihan ke waqt ham is liye taiyar nahin hote, ki pahle 
Masih ki awaz ai, aur ham ne us ko nahin mana. 

“Dekh, main darwaze par kharā hin aur khatkhatata 
hin.” Ai Khudäwand, ham ko taufiq de, ki ham us wagt 
ko, ki ham par nigäh hotī hai, pahchanen, aur terī awaz 
sunke darwaze ko kholen. 

Ab ham is bat ko sochen, ki darwäze ke kholne ka E 
natija hotä hai. : 

Pahle Masih mar mihmān ho jātā hai. “Main us 
pas andar äüngä.” In lafzon ki kya ma‘ni hai? Jab is 
bat par gaur karte hain, ki Masih ne yih lafz pahle kaun se 
logon se kahe the, to hamen ma‘lim ho jätä hai, ki un ka 
matlab kya hai. Yih alfaz Laduqia kī kalisiye ko kahe 
gaye the; auris kalisiye ko yih malamat bhi ki gayi thi, ki 
“Main tere kim janta hip, ki tú na thanda, na garm hav: 
kash ki tū thanda ya garm hota.” 

Pas yih lafz aise Masihion se kahe jate hain jo sar-garm 
nahin; jin ki khwahish yih hai, ki Khuda ki badshahat ki 
kuchh täsir to ham par ho, magar bahut nahin. Un ko 

Masih farmata hai, ki “Main us pas andar āūņgā.” Magar 
yād rahe, ki yahán ek 'agīde ko dil men rakhne kā zikr 
nahin, jis men se ädmi jo chähe chun saktä hal, aur jo 
chähe chhor saktä hai. “Aqide ke nahin, balki ek shakhs ke 
dakhl pane kā zikr hai. Us ko qubúl karnā yá us se inkar 
karnā partā hai; in ke siwä koī tīsrā tarīga nahin ho saktā. 
“ Agar koi darwāza khole, to main us pas andar äüngä.” 

Masih ke gamāne men ba'z ādmī pesh de jin par deo 
charhe hte the. Ek dafa‘ ka zikr hai, ki Masih ne ek aise 
shakhs se pūchh liyä, ki “Tera kya nām hai?” Wuh bola; 
“Tuman,” kyürki bahut deo us par the. Is ädmi ke batin 
men deo to dakhl pā gaye the. Bar‘aks is ke, Masih ke ek 
pairau ka zikr hai, jis ne darwäza khola aur us ke pas 
Masih andar aya haa tha, Wuh yin likhtä hai, ki “ Main 
zinda hin; par taubhī main nahin, balki Masih mujh men 
zinda hai.” 

In bäton ko dil se sochkar apne äp se yih püchhen ki 
“ Kya main ne bhi darwäza kholä hai? Kya wuh mere pas 
andar aya hua hai ? ” 

. Phir hamare dil ke darwäze ke kholne se dusra natija 
kya hota hai? Yih likha hai, ki “ Main us ke sath khāūņgā, 
aur wuh mere sath khāegā.” 

“ Main us ke sath khaunga.” Lekin hamare pas kya chiz 
hai jo us ke khäne ke laiq hai? Hamäre piyäle men faqat 
gam aur musibat bhari hui hai. Magar wuh hamäre sath 
gam men bhi sharik hone ko taiyär hai. Balki gam kā 
barā hissa us ne ap hile liya hai: chunänchi shagirdon se 
yih puchha tha, ki “Jo piyala main pine par hin; kya tum 
us ko pi sakte ho ? ” 

Lekin ham bhi us ke sath kha sakte hain. Na sirf wuh 
hamare dukhon men sharik hota hai, balki ham us ke jalal 
men sharīk hote hain. Wuh farmātā hai: “Ai Bap, main 
chähtä hin ki wuh bhi jinhen tu ne mujhe bakhsha hai, 
jahän main hug mere sath hon; aur wuh jalal jo tü ne 


mujbe diyä hai main ne unhen diya hai.’ Is tarah yih 
kalam pürä hota hai, ki“ Main us ke sath khäüngä aur wuh 
mere sath khāegā.” 

‚In baton ko sochkar ham Paulus Rasúl ke us kaläm ki 
sachchäi ma'lūm karte hain jo us ne farmaya, ki “Tum Masih 
ki mahabbat ko, jo jänne se bhi bahar hai, jan sako.” 

Wuh gabr ke sath hamare dilon ke bahar kharä hokar 
khatkhatätä hai. Akhirikärham kholte hain. Agarchi jagah 


us ke laiq nahin, taubhi wuh mihrbäni se ata hai, Wuh ~ 


is bat se khush hai ki yih mere jalal men sharīk hon, aur 
main in ke gamon kā hissa lin. Hamen sirf darwaze ko 
khol dena hai. Pas do, jis qadr. jald ho sake use pire taur 
par khol den. 


= (Ga 


XIV. 


TASLĪS I ÁQDAS. 


Jab main ne tumhen zamin ki bäten kahin aur tum yagīn 
nahin karte, phir agar main tumheņ äsmän ki bāteņ kahūņ 
to tum kyünkar yagīn karoge P 

(Yūhannā iii. 12.) 


Yia kalima, jo aj ki Injil men se liyā gaya hai, ham ko yih 
jatātā hai, ki āj ke din Masīhī din ke sab se gahre bhedon 
ko sochnä chahiye. Hamäre din kā ‘aqida samundar ki 
mänind hai: kanäre ke nazdik samundar chhichhlä hai ; 
bachcha bhi thori dür tak samundar men jä saktä hai, 
wahän päni sirfghutnon tak pahunchtä hai: magar jäte jäte 
thori der ba‘d päni sir ke baräbar ho jätä hai; phir ädmi ke 
kändhon tak pahunchtä hai; phir admi khara nahin rah 
saktä, aur us ke sāmne gahrä samundar dir tak phaila hua 
hai. Hadd i nigäh se bahut barha hia hai. Hazärahä 
bare bare jahaz samundar par chalte hain, taubhi har ek 
akelā jaisā ma'lūm hota hai, kyünki pani nihayat wasi‘ hai. 
Isi tarah Khuda ki pahchän insäniyat ke ‘ilm se dur hai. 
Danishmand logon ne yih bat samjhi. Ayyüb ki kitab men 
aya hai ki “ Kya tú apni taläsh se Khudä kā bhed pā saktā 
hai, yā Qädiri Mutlag ke kamäl ko pahunch saktä hai? 
Wuh to āsmān sā ünchä hai: tū kyā kar saktā hai? Pätäl 
se nīchā hai: tū kyā jān saktā hai? Us kā andāz zamīn se 
lamba, aur samundar se cbaurā hai.” Zikr hai ki ek bare 

dānā shakhs, ya'nī Sir Isaac Newton ne yih kahä thā, 
ki “Main us bachche ki mänind hin, jo samundar ke 
kanäre par chand pattharon ko jama‘ kartä hai.” Jis 
qadr ham sikhte jäte hain, usī qadr apne “lm ki haddon 
ko aur Khudä aur sachhäi ki be-pāyānī ko ziyāda pahchänte 
hain. 

Qadim zamäne ke ek buzurg kä yıh zikr hai, ki ek din 
samundar ke kanäre tahalte hüe, Pak Taslis ke 'aģīde ko soch 
raha tha. Usne ek bachche ko dekhā jo chhote bartan men 
päni bhar rahä hai; us se püchhä, ki “Kyä karte ho?” 
Bachche ne kahä; “Main to samundar ko is bartan men 
bhar rahä hün.” Us buzurg ne apne äpe se kahä; “ Beshakk 
ta bhi bachchon kā sa kam kartā hai. Kya tū khayäl kartā 
hai, ki tamäm samundar ek bartan men sama sakta hai?” 
Isi taur par ädmi ki ‘aq] Khuda ke samajhne ke liye kafi 
nahin. 

Sanad kiäyat men Khudāwand Yisü‘ Masih do qism ki 
sachchai kā zikr kartā hai, ya‘ni zamin ki baton aur asman 
ki baton ka. Chunanchi main ne samundar ki misal par 
kaha tha ki kanäre ke nazdik pani chhichhla hota hai, 
aur samundar ke bich men gahra hota hai. Waisa hi 
chand bäten taba‘i, ya‘ni dunyä ke mugarrara silsile ke 
mutäbig hoti hain; aur chand aisi baten bhi hain, jo 
hamen goyä dubo deti hain, kyūnki dunya ke giyāsoņ se 
babar hain. 

Pas jis waqt Khudāwand Yisu‘ Masih ne Niqudemns se 
yih kaha, ki “Main ne tumhen zamin ki bäten kahin aur 
tum yaqin nahin karte,” to us ne kaun si khass baton ka zikr 
kiyaP Ap ko yād hogā, ki pahle Masih ne is guftgü men 
nayi paidaish ka kuchh bayan kiya tha. Us ne kaha, ki 
“ Agar ädmi pani aur Rüh se paidā nā ho, to woh Khuda ki 
badshahat men dakhil ho nahin sakta. Jo jism se paida 
hia hai jism hai; aur jo Rūh se paidä hia hai rüh hai.” 
Yih khayäl karke ki yih bari mushkil bat hai, Niqudemus 

ne us se kaha: “ Yih bäten kyünkar ho sakti hain? Admi 
jab bürhä ho gayä, to kyünkar paidä ho saktä hai? Kyä 
us men yih tāgat hai, ki do bāra apni mā ke pet men dar āe 
aur paida ho?” Khudāwand Yisū' Masih ne us ko samjhaya, 
ki yih to zamīn ki bat hai; wuh aur baton ki ba-nisbat 
āsānī se samajh men ati hai. Yih sarıh hai ki admi 
āp seap Khuda ki rifaqat ke darje par nahin pahunch sakta. 
Wuh gunäh-älüda aur dunyä men phansa hua hai. Us ki 
achchhi khwahishen kamzor hain; “jo jism se paida hua 
hai jism bal.” Yih zamin ki bat hai. Jaisä ki darakht dekh 
ya chal nahin sakta, waisä hi jismani shakhs ap se ap na 
asman ki badshahat ko dekh sakta, na us men dakhil ho 
saktā hai. Is ke liye nayī paidaish shart hai. Yih ta‘lim 
gabri nahin. Yih jo zamin ki bat hai, us pani ki mānind 
hai jo kanare ke nazdik hai. 

Marqus ki Injil ke chauthe bab ki tentiswin ayat men 
yih likha hia hai, ki “ Wuh un se, un ki samajh ke muwaliq, 
kalam kahta tha.” Phir Masth ne khud apne shägirdon se 
kaha, ki “ Meri aur bahut si baten hain ki main tumhen 
kahün, par ab tum un ki bardasht nahin kar sakte.” Mihrbän 
garariyá ki tarah us ne ähista ähista apne guroh ki 
rahnumäl ki, Jab pahle ek sabaq sikh chuke the, to wuh 
dūsre sabaq ko sikhäne lagā. Jis wagt Patras ne yih igrār 
kiya, ki “ Tū Masih, zinda Khuda kā Beta hai,” us waqt se 
Yisū' apne shágirdon ko khabar dene lagä, ki “ Zarür hai ki 
main Yarüsalam ko jäün, aur buzurgon aur sardär kähinon 
aur faqihon se bahut dukh uthäün, aur mara jäün aur tisre 
din ji uthün.” 

Aj kal bhi isi tarah rafta rafta sīkhnā chahiye. Sachäi 
ek sirhi ki mänind hai. Pahle dande par mazbüti se 
panw rakhnä chāhiye. Shäyad admi is sirhi ke sir ko 
dekbke kahe, ki Main üpar tak pahunch nahin sakúnga. 
Hamārā jawäb yih hai, ki pahle dande se shurū karo. 

Jo mas ala āsān hai us ko ba-khúbi sikho, us par pakkā 
ıman rakho. Isi taur par Khudāwand Yisū' Masīh ke 
zamane men log sikhte the. Beshakk wuh jald taraqqi 
kar gaye, kyünki un kā Ustād sab se hoshyār aur mihnatī 
thā; lekin us ne bhi ibtidāī bāton se shurü‘ kiya. Aur us 
ke shagird bhi zamin ki bäton’ko pahle yaqin karne lage; 
un ke ba‘d asman ki baton ko ma'lūm kar gaye. Mas’alan 
us admi ka hal gaur karo, jis ka zikr Yühannä ki Injil ke 
nauwey bäb men äyä hai. Yih shakhs janam kä andhä 
thā, aur Khudāwand Yisū' Masīh ne us ki änkhen kholin. 
Phir us ādmī ne yih bahut sochā hogä ki jis ne merī änkhen 
kholin, wuh kaisā shakhs hai? Jab Farision ne púchcha, ki 
“Tu us ke haqq men kya kahtä hai?” to us ne jawäb men 
kaha, ki “ Wuh ek nabī hai.” Is men kuchh shakk nahin ; 
wuh ek nabi hai. Sirhi kä pahlā dandā yih hai. “Wuh ek 
nabi hai; Khuda ki taraf se aya hai; jo bat wuh kahtä hai 
yih Khuda ki sachchi ta‘lim hai; main us ki baton ko yaqin 
kartā hin.” Is ke ba‘d us ädmi ne aur ta‘lim jald sīkhī, 
kyūnki jo koī pahlī baton par pakkā īmān rakhta hai, wuh 
thori der ke ba‘d aur baten sīkhegā. Aj kal bahut gair- 
mazhabwale ädmi yih kahte hain ki hamäre nazdik Masih 
ek nabi to hai. Lekin un kā īmān pakkä nahin: wuh us 
ki nahin sunte, is liye kuchh taraggī nahin karte. 

Pas hamen, jin ko Khuda ne kuchh sikhlaya hai, aur 
sīkhnā chahiye. “Nau-paid bachchon ki mānind kalam ke 
khalis dudh ke mushtāg ho.” 

Taslis ka “agida mushkil to hai, lekin us se bari tasallī 
paida hoti hai. ''Khudāwand kā nam ek muhkam burj 
hai: sadiq us men daurtā hai, aur amn men rahtä hai.” 
Agar ham musibat men giriftär hain, to yih bari tasallı kä 
khayäl hai, ki Khudā merä Bāp hai. Aur agar hamen 
apne gunah ke sabab se yih kahna pare, ki “ Ai Bap, main is 
laiq nahīņ ki phir terā beta kahlāūņ,” to yih bari tasalli 

kā khayäl hai, ki Khuda ne kaha, ki “ Yih mera piyara Beta 
hai, jis se main khush hūņ.” Yih jo Khuda ka piyara 
Beta hai mera Shafi‘ bhi hai. Aur phir agar mujhe yih 
andesha ho ki main Yisü‘ Masih men gāim nahin rah sakta, 
aur main apne dil ki dagābāzī se ná-ummed ho jätä hun, 
to yih tasalli kā khayäl hai, ki Khuda Rūhul Quds mera 1 
madadgār hai; aur “ Rühu’] Quds ke wasile se, jo hamen 
mila, Khuda kī mahabbat hamāre dil men jārī hui.” 


Deacidified using the Bookkeeper process. 
Neutralizing agent: Magnesium Oxide 
Treatment Date: March 2010 

